
Segun CAft: 
Reduccion den gasto di personal ta keda un reto pa Aruba 


Siman pasa, Colegio di 
Supervision 
Financiero 
CAft a tene un conferen- 
cia di prensa despues di 
nan bishita mas recien 
na Aruba, cual nan a in- 
dica ta nan ultimo bishita 
pa e aña aki. Despues di 
comparti nan recomenda- 
cionnan, durante ronda di 
pregunta di prensa, presi- 
dente di CAft, Lidewijde 
Ongering a comparti mas 
tocante 
observacionnan 
di CAft tocante e progreso 
di reforma financiero na 
Aruba. 


Contestando si CAft ta com- 
parti opinion di gobierno di 
Aruba cu nan reunion mas 
recien tabata uno “positivo,” 
Ongering a contesta bisando 
cu manera el a indica, “tin 
hopi desaroyo positivo.” Den 
esaki el a destaca e disciplina 
den entrega e presupuesto na 
tempo y cu proyeccionnan 
multianual como un desar- 
oyo positivo. Sinembargo, el 
a reitera cu CAft ta mira cu 
awo ta un oportunidad valio- 
so pa introduci e reformanan 
necesario pa sostenibilidad fi- 
nanciero na Aruba y cu esaki 
ta e motibo cu a insisti riba 
e punto aki cu gobierno di 
Aruba. 


Reforma financiero 
Ongering a bolbe destaca 
cu maske awo situacion di 
Aruba ta positivo, nos isla ta 
keda vulnerable pa desaroyo- 
nan mundial manera guera 
y inflacion, y p’esey aworaki 
mester traha pa por ta pre- 
para pa si un situacion asina 
bin dilanti. Dus maske nan ta 
positivo, toch ta keda bolbe 
haci un yamado pa traha mas 
diligentemente pa introduci 
reforma 
financiero 
segun 
acuerdonan di e landspakket. 


Bon Dia Aruba a puntra si 
e velocidad riba cual ta tra- 
hando riba e reformanan 


financiero na Aruba ta uno 
satisfactorio. 
Ongering 
a 
contesta cu no ta por nada 
nan ta haciendo un yamado 
pa gobierno awo cuminsa 
traha seriamente riba e refor- 
manan financiero. “Pasobra 
ta parce cu mas entrada bo 
haya, e presupuesto ta cera, 
y e ora e urgencia pa bay pa 
e reformanan ta bira menos.” 
El a indica cu nan ta haci net 
un yamado pa no laga e situa- 
cion positivo deslumbra y 
perde di bista e necesidad pa 
reforma financiero, sino pro- 
becha net e momentonan aki 
pa introduci e reformanan fi- 
nanciero. El a bisa tambe cu 
di acuerdo cu e landspakket 
ta hopi e cantidad di reforma 
cu lo mester introduci, y cu 
esaki ta dura largo te cu por 
introduci e reformanan y cu 
esakinan ta drenta na vigor. 
Pues ta hopi importante pa 
keda insisti riba esaki. 


Gasto di personal 
Tambe Bon Dia Aruba a pun- 
tra, mirando cu aña pasa a 
pone hopi enfasis riba reduc- 
cion di gastonan di personal 
di gobierno di Aruba, si CAft 
a mira algun tipo di progreso 
den esaki. Ongering a con- 
testa cu den e ultimo rapport 
di implementacion por a nota 
cu e gastonan di personal en 
realidad a keda aumenta, pues 
ta keda un reto. Tin un norma 
di gasto di personal pa e pais, 
cu ta indica cu e mester keda 
baha di un aña pa e siguiente, 
pero ta keda un reto pa Aruba 


por cumpli cu esaki debida- 
mente. 


Na juli ultimo, Bon Dia Aru- 
ba a publica un articulo titula 
“Deficit di gobierno a bira 
surplus den prome kwartaal 
di 2023; pero gasto di gobi- 
erno a aumenta,” den cual a 
destaca con den su Quarterly 
Bulletin mas recien pa 2023, 
publica e luna aki, Banco 
Central di Aruba a nota cu 
e deficit di gobierno a bira 
surplus den prome kwartaal, 
na mes momento cu gasto 
total di gobierno tambe a au- 
menta cu Afl. 20 miyon prin- 
cipalmente pa aumento den 
salario y bienes y servicio. E 
dos area aki ta uno riba cual 
Hulanda a pone hopi enfasis 
como un di e puntonan mas 
importante di atencion pa re- 
forma na Aruba. 


Futuro di supervision finan- 
ciero y LAft 
Tambe a puntra Ongering 
tocante e incertidumbre pa 
cu e futuro di CAft mirando 
cu no tin decision ainda riba 
e LAft of RAft cu lo mester 
bin na momento cu e leg- 
islacion actual caduca fin di 
aña. Manera Bon Dia Aruba a 
publica den pasado, minister 
Hulandes encarga cu Asunto 
di Reino, Hugo de Jonge na 
comienso di e luna aki a duna 
e punto di bista di Hulanda 
tocante supervision financie- 
ro pa Aruba. 


De Jonge a informa cu en 


principio e ta habri pa acepta 
loke a bin ta yama e ‘solucion 
hibrido’ unda parti di e acu- 
erdo por bay den un ley di 
Reino y parti por regla den e 
ley di Aruba (LAft). Sin em- 
bargo, e ta bisa cu en todo 
caso e normanan di presu- 
puesto y e papel di CAft mes- 
ter ta regla den e ley di Reino: 
“Pa por yega na un refinan- 
ciamento cu un porcentahe 
di interes faborable tempo- 
ral, mi a anuncia na Aruba cu 
mester tin un compromiso 
administrativo promer cu 1 
di december riba e inclusion 
aki (den LAft; red.) y pa 1 di 
januari mester tin na vigor 
un cambio di LAft (e ley di 
Aruba di supervision finan- 
ciero di 2015; red.), asina cu e 
supervision ta garantiza desde 
1 di januari 2024.” 


Ministro De Jonge ta referi 
aki na e cambionan cu a acor- 
da entre Hulanda y Aruba 
na nivel di gobierno den e 
Protocol di november 2018, 
unda entre otro e normanan 
pa presupuesto lo mester a 
keda aproba pa Staten den 
e LAft. Na 2019 esey no a 
tuma lugar; na su lugar a bin 
cu cambio riba iniciativa di 
fraccion di partido MEP, pa 
elimina supervision di go- 
bierno di Reino mediante 
un cambio di e ley di Aruba, 
unda a pone den e ley unda ta 
aparece “Rijksministerraad” 
na su lugar “Staten di Aru- 
ba”. E cambio di ley a keda 
aproba pero nunca a bin na 


vigor. Awor ta resulta cu go- 
bierno Hulandes ta bin back 
riba e asunto di e cambionan 
cu a acorda den e Protocol d 
2018 cu Aruba nunca a pasa 
den Staten. De Jonge:”Den e 
protocol aki tabata acorda cu 
Aruba lo a procesa e norman- 
an inclui den e protocol den e 
LAft. Te awe esey no a tuma 
lugar. Cu Aruba en pugna cu 
acuerdonan den un proto- 
col por scoge pa no adapta e 
LAft, ta subraya e fragilidad di 
confianza den e instrumento 
di LAft. Sin norma pa presu- 
puesto den e LAft, esaki no ta 
cumpli cu e requisitonan cu 
ami lo a pone pa un ordenan- 
za o ley cu lo mester contene 
e cuadronan pa supervision 
financiero. Sin norma anto 
tin poco di supervisa. Pasobra 
e di dos protocol aki ta vence 
na fin di e aña aki, sin cambio 
den e LAft entrante 1 di janu- 
ari 2024 no tin norma pa pre- 
supuesto vigente pa Aruba.” 


Pa cu esaki, Ongering a con- 
testa indicando cu CAft ta 
evalua a base di un marco di 
norma presupuestario, y cu si 
e Colegio kier por sigui haci 
su trabao bon den e aña nobo, 
ta hopi importante pa adopta 
e LAft cu su ahustenan, pa 
esaki por inclui e standardnan 
presupuestario cu e Colegio 
ta evalua. Ongering a indica 
tambe cu pa e motibo aki, e 
lo insisti cerca Gobierno di 
Aruba pa esaki keda regla 
prome cu fin di aña. 

Mucha di 5 aña secuestra pa su tata 
Autoridadnan contra ley a laga nan bay for di Aruba 


Un mucha di 5 aña reci- 
entemente a keda envolvi 
den un caso tristo cu no 
a bira mucho conoci. Pa 
motibo di fayo di auto- 
ridadnan di Aruba, su 
mama a biba e temor di 
mas grandi cu un mama 
por biba, e perdida di un 
yiu. 


Hechonan 
E caso aki ta trata di un pareha 
Venezolano cu a yega Aruba 
algun añanan atras y nan no 
a regula nan status migra- 
torio kedando na isla di un 
manera ilegal, di e relacion 
aki a nace un yiu cu awor tin 
5 aña. E pareha a separa y e 
mama a bay biba su so cu su 
yiu chikito cargando tur e 
responsabilidad manera un 
mama soltero sin ayudo di e 
tata, sinembargo, nan tabata 
den contacto pa asina e tata 
por pasa tempo cu su yiu. 


Discusionnan tabata tuma 
luga debi cu nan tabata separa 
y e mama a haya un partner, e 
tata mes tabata gaña bisando 
cu e mama tabata abusa su 
yiu loke a resulta falso debi 
na un rapport cu a ser haci 
pa su dokter mes indicando 
cu e mucha loke tabatin ta un 
problema di constipacion. 


Algun dianan atras, e tata a 
bay busca su yiu pa supues- 
tamente hib’e na un fiesta 
siendo cu e tabatin un otro 
plan scondi na unda cu a haya 
informacion cu e persona aki 
tabatin cierto documentonan 
di Venezuela “manipula,” na 
Aruba el a acerca consulado 
di Venezuela unda el a haya 
un papel cu e datonan di e 
mucha cu posteriormente a 
us’e como su paspoort. 


Dia el a bay busca su yiu, 
el a bay cas di e mama pero 
un discusion a cuminsa en- 
tre ambos y a duna como 
resultado cu e tata a ranca e 
mucha y bay cune, e mama 
a purba stop’e pero e no a 
logra y casi e tata a core e auto 
riba e mama cu par di min- 
uut despues a yama polis pa 
atende e caso aki. 
A resulta cu e tata a sali for di 
Aruba cu e mucha via aero- 
puerto sin paspoort y sin e 
permiso di e mama, nan a 
biaha pa Republica Domini- 
cana y posteriormente nan a 
bay Venezuela. 


Un cadena di fout 
Siguiente dianan, ora nan a 
bay check e caso e polis cu a 
atende e mama e anochi di e 
incidente no a traha un rap- 
port di e caso aki, pa ki mo- 
tibo? Akinan e pregunta ta 
surgi y ta coincidi cu algun 
denuncianan cu un funda- 
cion a yega di haci, debi cu e 
mama y e mucha no tabatin 
documentonan di status legal 
na Aruba esey ta nifica cu nan 
no mag di entrega un keho 
na polis ni haci un rapport di 
loke a pasa e dia ey? 


Greg Peterson ken ta e per- 
sona cu ta representando y 
dunando sosten na e mama y 
tambe ta un activista conoci 
den comunidad di Aruba a 
conta na redactor di Aruba e 
caso aki, el a informa cu el a 
skirbi dos carta, un dirigi na 
su excelencia Sr. Goberna- 
dor di Aruba, Alfonso Boek- 
houdt, unda Peterson ta ex- 
pone tur e iregularidad cu e 
tata a comete sin laga atras cu 
autoridadnan manera migra- 
cion, no a cumpli cu e regla- 
nan di biahe pa loke ta trata 
secuestro di muchanan y un 
fiscal di Ministerio Publico 
ken manera Peterson a de- 
clara, no a coopera pa asina 
Interpol por haci su trabou 
di detene e tata ora e tabata 
na Republica Dominicana y 
por a manda e mucha back 
na Aruba, den esaki e fiscal 
e cuestion a viola e articulo 
35 di Internationaal Ver- 
drag inzake de Rechten van 
het Kind (IVRK) cu ta papia 
di obligacion di Estadonan 
pa 
coopera 
internacional- 
mente pa preveni secuestro 
di muchanan, benta of trata 
di mucha. 


Den e carta tambe ta papia 
di articulo 2 di IVRK cu ta 
prohibi discriminacion pa 
cualkier motibo, incluyendo 
di nacionalidad y situacion 
migratorio, tanto autoridad- 


nan y e mesun fiscal di Min- 
isterio Publico -ken a dicidi 
di no procesa legalmente e 
secuestrador- ta parce cu a 
discrimina pa e motibo aki, di 
no protege e mucha di e situ- 
acion cu tabata tumando luga 
debi na su status migratorio. 


Den e carta aki e ta solicita na 
su excelencia Sr. Gobernador 
pa investiga y haci un evalua- 
cion di autoridadnan envolvi 
den e caso aki “ta parce cu na 
Aruba ta necesario desaroya y 
implementa maneho pa pre- 
veni discriminacion y prehu- 
icio na e ora di tuma decisi- 
onnan cu consecuencianan 
grave”. 
Den e segundo carta cu ta 
dirigi na Hof van Justitie, 
Peterson ta indica cu segun 
e ‘opportuniteitsbeginsel’ e 
fiscal tin e facultad di abstene 
su mes di procesa e persona 
aki si e caso no ta di interes 
publico pero debi na e caso 
grave aki di a comete delito 
y e obligacionnan internacio- 
nal cu Reino di Hulanda tin 
pa loke ta trata derechonan di 
mucha, ta parce cu su deci- 
sion ta contrario cu loke es- 
tado di derecho y interes pu- 
blico di Reino ta para pe. 


Basa riba esaki, Peterson ta 
solicita na Corte di Apelacion 
pa revisa e decision di Min- 
isterio Publico y pa considera 
emiti un orden pa procesa 
e secuestrador, e accion aki 
ta concorda no solamente 
cu legislacion nacional sino 
tambe cu obligacionnan in- 
ternacional y principio fun- 
damental di husticia. 


Dicon autoridadnan y e me- 
sun aerolinea a laga nan bay, 
violando ley? 
Den esaki por a mira e cadena 
di fout cu a ser cometi tanto 
pa Cuerpo Policial, Departa- 
mento di Migracion Aruba 
y hasta e aerolinea cu a laga 
e tata y e yiu subi avion sin 
paspoort y sin permiso di e 
mama. 


Un mucha di 5 aña no tin 
comprension di loke ta trata 
un status migratorio y tam- 
poco mag di discrimina nan 
segun derechonan funda- 
mental pa motibonan di na- 
cionalidad, pa esaki un otro 
pregunta ta bin dilanti na au- 
toridadnan concerni, si e mu- 
cha tabata un Hulandes of un 
Mericano, kisas den nan caso 
autoridadnan si lo a actua? 
Por imagina e daño cu esaki 
lo por causa pa Aruba su pub- 
licidad na nivel mundial y su 
turismo? 


Parlamento di Aruba y esnan 
den dje cu ta encarga di crea 
leynan, kico ta haciendo pa 
cu derechonan di muchanan? 


Sinembargo, no por laga atras 
e angustia y e dolor cu un 
mama ta sinti den un caso asi- 
na aki, sin sa unda su yiu ta, 
con e ta, kico e ta sinti y kico 
e tata mes tabata dispuesto 
pa haci pa aleha e mucha di e 
mama cu segun articulo 9 di 
IVRK ta señala, ni un mucha 
por ser separa arbitrariamente 
di su mama autoridadnan ta 
esun cu ta determina esey. 


Esaki ta un acto di discrimi- 
nacion y ademas ta secuestro 
cu a ser cometi den nanishi di 
esnan cu tabatin e autoridad 
pa evita esaki of kisas nan no 
tabata interesa di cumpli cu 
ley, door di ta Venezolanonan 
indocumenta, kisas tabata 
mas facil pa laga nan bay na 
su pais back cu pa laga nan 
keda na Aruba. 


Nan a acudi na diferente or- 
ganisacionnan internacional 
manera HIAS, OIM y UN- 
HCR, ademas su excelencia 
Sr. Gobernador a duna con- 
testa na e carta y mesora a 
cuminsa actua den e caso aki 
cu tambe ta bay ta den corte e 
proximo 1 di november unda 
si hues ta dicta na fabor, e 
fiscal di Ministerio Publico 
mester persigui e persona 
aki legalmente. Finalmente 
e mama a logra reuni cu su 
yiu na Venezuela unda tambe 
a haya e señal cu e tata tabata 
buscando un pasashi pa bay 
te frontera di Venezuela y di 
eynan crusa y bay Colombia. 


Nota di redaccion: Gober- 
nador a pidi na autoridadnan 
envolvi un maneho actual 
pa casonan asina y na mesun 
momento ta pidi na esnan cu 
tin autoridad pa mustra un 
tiki di empatia pa tur mucha 
sin importa nan nacionalidad, 
un mucha no ta un file. 

A.T.A: Resultado di bishitante pa september 2023 
Aumento di 21% den cantidad di bishitante compara cu 2019 


Recientemente, oficina di 
turismo di Aruba, ATA a 
publica su resultadonan 
di bishitante pa septem- 
ber 2023. Den esaki, a de- 
staca cu compara cu 2019, 
Aruba a recupera 121%, 
un crecemento di 21%. 


September 2023 den com- 
paracion cu 2019 y 2022 
Den luna di september 2023 
nos destinacion a ricibi un 
total di 89.110 bishitante 
“stay-over”. Si compara luna 
di september 2023 cu sep- 
tember 2019 - cu tabata e ul- 
timo aña normal di turismo, 
por mira cu Aruba a recupera 
121% di locual a wordo ricibi 
na september 2019, cu ta in- 
dica un crecemento di 21%. 
Si compara september 2023 
cu september 2022 por wak 
un crecemento di 12.4% 
Averahe di patronchi di gas- 
to pa cada bishitante den q2 
2023 
Visa Credit card su averahe 
den gasto pa cada cardholder 
a yega na un suma di $625 


den Q2 si compara cu $667 
den Q1 2023. Mastercard su 
averahe den gasto pa cada 
cardholder a yega na un suma 
di $691 den Q2 si compara 
cu $740 den Q1 2023. 


Mercadonan y categorianan 
di acomodacion 
Den september 2023 76.3% 
di e total di e bishitantenan 
“stayover” pa Aruba a bishita 
for di Norte America, 6.7% 
a bishita for di Europa, 14.1a 
bishita for di Latino America 
y 3% tawata procedente di 
otro partinan di mundo. 


Mirando e categorianan di 
acomodacion, den september 
2023 26.4% di bishitante a 
keda den hotelnan European 
Plan, 17.3% a keda den ho- 
telnan All-Inclusive, 28.3% a 
keda den Timeshare y 27.9% 
a keda den otro tipo di aco- 
modacion, 
conoci 
tambe 
como vacation rentals. 


Vacation rentals 
Ta importante pa menciona 


cu A.T.A. tin acceso na un 
plataforma unda por wak e 
cantidad di cas, apartamento 
y villas cu ta wordo uza como 
vacation rentals como tambe 
e prijs averahe pa anochi, e 
ocupacion y un calculacion 
di e entrada cu esakinan ta 
genera. 


Si compara september 2023 
cu september 2022 por wak 
cu e prijs averahe di e acomo- 
dacionnan aki a crece cu 23% 
for di un prijs averahe di $200 
pa anochi na september 2022 
pa un prijs averahe di $245 na 
september 2023. Si compara 
september 2023 cu augustus 
2019, por wak cu e prijs av- 
erahe di e acomodacionnan 
aki a crece cu 61%, for di un 
prijs averahe di $152 pa ano- 


chi na september 2019 pa un 
prijs averahe di $245 na sep- 
tember 2023. 


Si compara september 2023 
cu september 2022 por wak 
cu e ocupacion averahe di e 
acomodacionnan aki a subi 
cu 5 punto di porcentahe, for 
di un averahe di 45% na sep- 
tember 2022 pa un averahe 
di 50% na september 2023. 
Si compara september 2023 
cu september 2019 por wak 
cu e ocupacion averahe di e 
acomodacionnan aki a crece 
cu 8 punto di porcentahe, for 
di un averahe di 42% na sep- 
tember 2019 pa un averahe di 
50% na september 2023. 


Den caso di entrada, si com- 
para september 2023 cu sep- 


tember 2022 por wak cu e 
categoria a genera un crece- 
mento den entrada di 61%. Si 
compara juli 2023 cu septem- 
ber 2019 por wak cu e cate- 
goria a genera un crecemento 
den entrada di 308%. 
2023 (Esaki ta e YTD) 
Te cu september 2023, Aruba 
a ricibi un total di 917.739, 
bishitante “stayover”, esaki ta 
un crecemento di 8.1%, com- 
para te cu september 2019, 
unda a a ricibi 848,841 bishi- 
tante “stayover”. Si compara e 
prome 9 lunanan di 2023 cu e 
prome 9 lunanan di 2022, por 
wak un crecemento di 12.4%, 
bayendo for di 816.362 bishi- 
tante “stayover” pa 917.739 
bishitante “stayover”. 


Awasero ta bolbe causa gran inconveniencia pa comunidad 
Durante weekend Aruba 
a experimenta yobidanan 
fuerte cu a laga, un biaha 
mas, cantidad di caya y 
area bao awa, causando 
hopi molester pa gru- 
ponan grandi den comu- 
nidad. 


Usuarionan riba rednan so- 
cial a comparti imagen y nan 
malcontento pa cu e situa- 
cion. Areanan manera Palm 
Beach y Bubali tabata entre 
esnan mas afecta, unda cay- 
anan completo a bira inac- 
cesible pa trafico pa motibo 
di inundacion pisa. 


Segun usuario W.I. a indica 
riba Facebook, na Palm Beach 
“hopi cas a keda memey di 
plas di awa.” Tambe usuari- 
onan a critica cu a bin traba- 
onan na Bubali y Palm Beach, 
y ta net e dos area aki a sufri 


e pio consecuencianan di e 
awasero, lagando e residen- 
tenan den e areanan aki ba- 
buca. 
Shaba y Tanki Flip tambe a 
registra inundacion severo, 


causando cu e areanan aki 
tabatin partinan completa- 
mente inaccesible pa trafico. 


Maske autoridadnan di Aru- 
ba ta na altura di e situacion 
incomodo y inaceptable aki, 
toch no ta mira un solucion. 
E mantencion di e gulidonan 
y drainnan ta laga hopi di de- 
sea, loke ta conduci cu cada 
biaha ta keda confronta e 
problemanan aki, cu ademas 
di causa molester, ta afecta 
economia di Aruba, stroban- 
do negoshinan y creando mal 
impresion cerca nos valioso 
turistanan. 
Ademas di mantencion, tam- 
be mester aborda e tema di in- 
version den un infrastructura 
cu lo por maneha e situacion 
di awasero, principalmente si 
tene cuenta cu adaptacion pa 
cu clima. 

Venezolanonan na Aruba a cumpli cu nan deber di vota 
den Eleccion Primario 


For di 8or di mainta Vene- 
zolanonan a cuminsa yega 
na Centro di Bario Playa 
Pabao cu hopi entusiasmo 
pa asina cuminsa eherce 
nan derecho di vota y por 
eligi e candidato unico cu 
hunto cu Nicolas Maduro 
ta bay participa den elec- 
cionnan presidencial cu ta 
bay tuma luga pa otro aña. 


E biaha aki e centro di vo- 
tacion ubica na Centro di 
Bario Playa Pabao tabatin cu- 
atro mesa cu nan secretario, 
miembronan di mesa, presi- 
dentenan y testigonan cu ta- 
bata encarga di dirigi e vota- 
donan pa eherce nan voto 
dependiendo di nan number 
di cedula. 
Mas di 1.590 persona cu na- 
cionalidad Venezolano tabata 
convoca e dia di ayera pa par- 
ticipa den eleccion aki, hasta 
despues di 4or di atardi taba- 
tin 597 votado di e cual 584 di 
nan a duna nan voto na Maria 
Corina Machado. 
Total di voto: 597 
Marina Corina Machado: 
584 voto 
Delsa Solorzano: 3 voto 
Andres Caleca: 1 voto 
Andres Velazquez: 1 voto 
Carlos Prosperi: 3 voto 
Cesar Perez: 4 voto 
Enrique Capriles Radonski: 
1 voto 
Ayera, 22 miyon Venezolano 
tabata yama pa eligi un can- 
didato unico di oposicion 
cu otro ana ta bay enfrenta e 
chavismo den eleccion gen- 
eral, esaki ta forma parti di 
un acuerdo alcansa entre Go- 
bierno y oposicion, cu otro 
paisnan den region como 
mediador y cu ta busca un 
eleccion presidencia “liber y 
transparente” den e segun se- 
mester di aña 2024. 
Comision Nacional di Pri- 
marias (CNP) a traves di e 
red social “X” a anuncia cu 
e votacion a cuminsa cu total 
normalidad cerca di 8or di 
mainta, aunke cu ausencia di 
testigonan y otro miembro- 
nan di mesa na algun pun- 
tonan di votacion. 
Tabata 10 e candidatonan cu 
tabata participa den esaki di e 
cual ta destaca e ex-diputado 
Maria Corina Machado y 
tambe ex-diputado Carlos 
Prosperi, segun algun en- 
cuestanan a señala. 
Na Argentina e votacion di 
Eleccion Primario a ser sus- 
pendi ya cu tabata coincidi cu 
e fecha di eleccion presiden- 
cial cu tabata ayera y na Israel 
tambe a ser cancela debi na 
e guera cu tin na e momen- 


tonan aki contra e grupo Is- 
lamista Hamas. 
Debi cu tabata trata di un 
proceso cu no tabata organisa 
pa Gobierno sino pa Oposi- 
cion, centronan di votacion 
tabata ubica na casnan, ne- 
goshinan, plasanan publico y 
parkeerplats. 
Dia 17 di october ultimo rep- 
resentantenan di chavismo y 
di oposicion a firma un serie 
di acuerdonan den e cual ta 
inclui garantianan electoral 
y e autorisacion di tur can- 
didato presidencial, “siempre 
y cuando nan lo cumpli cu 
rekisitonan estableci pa ley.” 
E acuerdo aki a ser firma na 
Barbados, e cual tabata yen di 
tension y dialogonan suspen- 
di, cu a cuminsa na Mexico 
na 2021 y den cual Noruega 
tabata mediador. 
Eleccion Primario di ayera 
22 di october ta esun prome 
cu oposicion ta acudi for di 
11 aña atras, marcando un 
posibilidad nobo di saca e 
chavismo di poder despues di 
24 aña. 
Despues di e acuerdo di Bar- 
bados, Departamento di Tes- 
oro a acorda cu oficialismo 
di kita algun sancion cu ta- 
bata impedi benta di petroleo 
Venezolano den exterior. 
Di e banda aki, Eleccion 
Primario ta genera expecta- 
tiva di mehora e situacion di 
Venezuela, pais di na unda 7 
miyon Venezolano a sali den 
ultimo 10 aña, un di e exodo 
migratorio mas grandi di e si- 
glo aki segun UNHCR. 
No obstante, Venezolanonan 
ta mira cu cierto duda elec- 
cion presidencial ya cu na 
2021 durante ultimo eleccion 
regional y municipal tabatin 
prohibicion pa vota den ex- 
terior y Conseho Nacional 
Electoral a rechasa 27 candi- 
datura. 
Ademas, e candidato Maria 
Corina Machado ta conta cu 


un inhabilitacion politico di 
15 aña, despues cu a acus’e 
di duna respaldo na sancion 
di Merca contra Venezuela na 
2015 y duna su apoyo politico 
na Juan Guaido, lo cual por ta 


un impedimento pa e lo por 
presenta den eleccion presi- 
dencial di 2024 den caso di 
logra e victoria den eleccion 
primario aki. 

Den cuadro di Dia Mundial di Energia 
Aruba ta den proceso di transformacion energetico, cu lo genera progreso pa 
henter comunidad 
Riba Dia Mundial di En- 
ergia, Minister di Energia, 
Glenbert Croes a elab- 
ora riba e importancia 
di transformacion ener- 
getico, y riba e diferente 
pasonan cu Aruba a bin 
ta tumando pa cu transi- 
cion aki. Manera ta con- 
oci, kentamento global ta 
real y Aruba ta sintiendo e 
efectonan di esaki. 


Teniendo e problematica aki 


den consideracion, Gobi- 
erno a cuminsa cu diferente 
proyecto pa cu transicion en- 
ergetico pa Aruba tambe con- 
tribui y cumpli cu e acuerdo 
di Paris 2030. E acuerdo aki ta 
inclui e compromiso di cada 
Pais pa reduci emisionnan cu 
ta dañino pa nos medio ambi- 
ente pa combati kentamento 
global. 


E proyectonan: 
Aruba ta expandiendo e 


parkenan di molina di biento 
y solar. Aruba ta den proceso 
cu Acciona Energia pa de- 
saroya un hydrogen valley. 
Aruba ta invertiendo den un 
planta di gas, cu e proyecto 
di Eagle LNG. Y nos ta den 
proceso cu e bid pa cu Parke 
Rincon. 


Minister Croes a indica, cu 
e proyectonan aki, Aruba ta 
den total transformacion en- 
ergetico y cu ta importante 


pa sigura cu e transforma- 
cion aki ta uno cu lo genera 
progreso pa henter comuni- 
dad. Tambe, Gobierno, den e 
transicion aki ta explorando 
otro oportunidadnan cu por 
yuda enrikece pais Aruba den 
e progreso energetico aki. 


“P’esey riba dia Mundial di 
Energia, mi kier resalta, cu 
Aruba ta un pais chikito, y 
por ta, cu mundo henter ta 
pensa cu e pasonan cu Aruba 


ta tumando ta insignificante, 
pero ohala cu nos como un 
isla chikito, cu lo wordo mas 
afecta cu consecuencianan di 
kentamento global, por pone 
cu e pasonan cu nos a tuma, 
un presion positivo riba 
mundo henter, pa asina hun- 
to nos haci e diferencia cu lo 
salba nos planeta. Ban tuma e 
desafio aki na serio”, Minister 
Croes a expresa. 



DMH cu un mainta informativo y interactivo di Codigo di Proteccion cu varios 
cadena hudicial 


Recientemente Departa- 
mento di Mucha y Hoben 
(DMH) a haci un presen- 
tacion, e contenido di e ley 
di Codigo di Proteccion y 
a elabora riba e importan- 
cia di señala sospecho di 
abuso di mucha, princi- 
palmente uzando e her- 
ment di “kindcheck”. 
E presentacion aki tabata ne- 
tamente dirigi na e siguien- 
te tanda di instancianan di 


husticia: Inmigracion Aruba 
(Instituto Alarma Seguridad 
Aruba), Dimas Aruba (De- 
partamento di integracion, 
maneho y admision di stra- 
nhero , CMMA (Coordina- 
tiecentrum 
Mensenhandel 
Mensensmokkel Aruba) y 
UNHCR (United Nations 
High Commissioner Refu- 
gees). Durante e mainta aki, 
ya algun organisacion ariba 
menciona a indica, cu nan 


ta purbando di haya infor- 
macion concreto kico ta loke 
nan mester haci, na momen- 
to cu nan encontra un situa- 
cion di sospecho di abuso di 
mucha. Tambe por a conclui 
cu casi ningun di e instanci- 
anan ariba menciona, tin un 
maneho concreto y uniforme 
pa anda y/of atende cu e ca- 
sonan di sospecho di abuso 
di mucha. DMH, a duna un 
splicacion amplio riba e 5 
pasonan, cu ta delinea den 
e prome buki di ley articulo 
243 (a-d). E mainta informa- 
tivo tabata uno bon bishita, 
caminda a plantia algun sce- 
nario concreto como ehem- 
pel y con nan por a atende 
cu esaki. Tambe a haci un in- 


tento di colecta algun infor- 
macion valioso a base di un 
analisis di ‘swot’ cu e organi- 
sacionnan presente, men- 
cionando nan punto fuerte y 
menos fuerte. Di e forma aki 
por cuminsa sondea na un 
trahamento mas hunto, mi- 
rando e importancia di pone 
derecho di mucha como un 
punto di salida. Tambe a bin 
dilanti un caso (di un tata in- 
documenta cu a logra sali di 
Aruba cu su yiu menor sin e 
permiso di e mama ( tambe 
indocumenta) 
caminda 
a 
surgi un discusion sano, pa 
discuti riba e maneho di cada 
departamento concerni y con 
nan a uza of keda sin uza nan 
maneho. 


Por ultimo a keda palabra 
cu lo bay manda un invita- 
cion na cada instancia pa por 
manda un representante, pa 
asina por sinta un biaha mas, 
pa por bin na un convenio 
concreto y mutuo, caminda 
lo describi con e organisa- 
cionnan concerni lo bay traha 
hunto di awor en adelante 
den e casonan di mucha y/of 
hoben indocumenta na Aru- 
ba. E proceso aki mas sigur lo 
tuma lugar den luna den de- 
cember y/of januari proximo 
y cu e meta final pa tin mihor 
bista riba e bienestar general 
y proteccion di nos mucha- y 
hobennan na Aruba. 


Segun Prome Minister, Evelyn Wever-Croes: 
Reunion cu CAft tabata sumamente positivo 


Diabierna mainta Prome 
Minister Evelyn Wever- 
Croes a reuni cu CAft, cu 
ta e colegio di supervision 
financiero, cu ta bin cada 


tres luna pa duna Gobier- 
no nan punta di bista, riba 
e desaroyonan financiero 
di pais Aruba. 


Prome Minister a expresa 
den un comunicado di pren- 
sa cu e ta sumamente satis- 
fecho cu e reunion, mirando 
cu representantenan di CAft 
tabata hopi positivo riba e 
crecemento economico, riba 
e desaroyo di turismo, riba 
e finanzas publico, y riba e 
pronostico y proyeccionnan 
cu tin pa pais Aruba. 


Durante e reunion, Premier 
Wever-Croes a splica CAft, 
cu pa Gobierno ta impor- 
tante, mirando cu e indica- 
dornan macro-economico ta 
asina positivo, pa e progreso 


y bienestar ey drenta den tur 
hogar di pais Aruba. Gobi- 
erno lo kier enfoca riba e 
preocupacionnan cu tin actu- 
almente, cu ta pobresa, prob- 
lema social, cuido, y ense- 
ñansa. Mirando e situacion 
economico positivo, lo desea 
di haci inversionnan de e ar- 
eanan aki. Riba e punto aki, 
CAft tambe a bay di acuerdo. 


“E tabata un bon reunion. Mi 
kier a gradici Minister di Fi- 
nansas pa semper tin su tra- 
bou na pecho, y di ta eherce 
esaki cu hopi amor y dedi- 
cacion. Tambe un danki na 


Departamento di Finansas, 
Departamento di Impuesto, 
Centraal Accountants Dienst, 
y e conseheronan di Minister 
di Finansas pa nan trabou 
incansabel. Sin lubida, tur 
otro Ministernan di Gabinete 
Wever-Croes 2, paso ta dan- 
ki nan empeño y sacrificio, 
awe nos a logra yega na unda 
nos ta. Aruba su finanzas ta 
riba bon caminda, y esey ta 
sumamente positivo pa por 
haci inversionnan necesario. 
Mi ta sumamente satisfecho 
cu e reunion di awe mainta, 
cu tabata uno hopi positivo” 
Prome Minister a expresa. 

AZV ta presenta e Cuadro Financiero Multi anual na CAFT 


Diahuebs 19 di october 
ultimo e College Aru- 
ba Financieel Toezicht 
(CAFT) a bishita Organo 
Ehecutivo AZV. Durante 
e reunion aki, Organo 
Ehecutivo AZV a presen- 
ta e modelo cu a wordo 
desaroya pa proyecta e 
situacion financiero di e 
siguiente 10 aña y mas. 


E exigencia di Gobierno Hu- 
landes pa corta 60 miyon flo- 
rin den cuido medico ainda ta 
riba mesa y e Organo Ehecu- 
tivo AZV ta mustra pa medio 


di e Cuadro Financiero Multi 
Anual cu e cambionan cu a 
wordo haci for di 2020 ta re- 
sulta den un bahamento di 
gasto mesun comparabel cu e 


60 miyon riba termino largo; 
incluyendo un impacto mas 
chikito den e pakete di cuido 
y e prima di AZV. 


CAFT a reacciona positivo 
riba e modelo y ta elogia tra- 
bao cu a wordo haci pa re- 
alisa esaki. Si e instrumento 
di Cuadro Financiero Multi 
Anual presenta lo ta sufici- 
ente pa reemplasa e medida 
di 60 miyon mester sali na cla 
ainda. 


E Cuadro Multi Anual Fi- 
nanciero como instrumento 
ta hopi util pa maneha e gasto 
y entradanan di e Fondo di 
AZV a riba termino medio 
y largo. Ademas e modelo ta 
permiti calcula impacto di 


maneho riba e gastonan den 
tempo. 


Gerencia di Organo Ehecuti- 
vo AZV ta gradici di curason 
e ekipo di expertonan di tanto 
paden como pafor di Organo 
Ehecutivo AZV cu a participa 
den e realisacion di e proyec- 
to asina importante pa Aruba 
y pa futuro di cuido: Cuadro 
Multi Anual Financiero. Cu 
e instrumento aki Organo 
Ehecutivo di AZV por sigui 
garantisa bon acceso na cuido 
di calidad y cuido eficaz y 
pagabel. 


Cientificonan na Amsterdam a desaroya “brainwave smart cap” pa 
diagnosis di stroke 


(NLTimes)—Neurologo- 
nan na Amsterdam Uni- 
versity Medical Center 
(UMC) a desaroya un ca- 
puchon di landamento 
cu ta uza sensornan pa 
detecta olanan celebral, 
cual por ser uza pa diag- 
nostica un pashent cu ta 
experenciando un stroke 
durante trasladacion den 
ambulance. Esaki ta haci’e 
mas facil pa provee e pa- 
shent un cuido adecua du- 
rante cada segundo cu ta 
necesario, segun e centro 
medico. 
Tur aña, miyones di hende 


rond mundo ta experencia 
un stroke iskemico, cual ta e 
tipo di stroke mas comun, cu 
ta ser causa un trombose den 
ader di celebro. Tratamento 
inmediato ta critico pa asina 
preveni daño permanente of 
morto. 


E capuchon nobo por detecta 
un stroke iskemico y deter- 
mina si e trombose celebral ta 
grandi of chikito. “Esaki por 
salba bisa por medio di di- 
rigi e pashentnan aki directa- 
mente e hospital adecua,” 
segun Jonathan Coutinho, 
un neurologo na Amsterdam 


UMC y un di e inventornan 
di e smart cap. 


Entre 2018 y 2022, a test un 
capuchon similar den 12 am- 
bulance na Hulanda, cu data 
colecta for di casi 4.000 pa- 
shent. E estudio a descubri 
cu e capuchon por identifica 
corectamente pashentnan cu 
un stroke iskemico grandi. 
“E estudio ta mustra cu e ca- 
puchon ta funciona con den 
un situacion di ambulance. 
Por ehempel, cu e medi- 
danan for di e capuchon, nos 
por distingui entre un stroke 
iskemico grandi of chikito,” 


segun Coutinho. 


E capuchon ainda no ta dis- 
ponibel riba mercado. Un es- 
tudio di control ta en camino, 
unda mas data ta ser colecta 


pa desaroya un algoritmo mas 
miho pa reconoce un stroke 
iskemico grandi den ambu- 
lance. 


Potret di UMC Amsterdam. 


Dokternan ta cansa di warda pa gobierno pa cuminsa investigacion riba 
Covid Largo 


(NLTimes)—Cansa 
di 
warda pa subsidio for di 
gobierno Hulandes, mas 
cu 40 dokter y cientifi- 
conan for di cinco centro 
academico lo haci un in- 
vestigacion conhunto riba 
Covid Largo cu fondonan 
priva. Nan a organisa 
cuatro grupo di inves- 
tigacion, cual lo cuminsa 
traha otro luna, cu fondo 
pa e Long Covid Founda- 
tion, segun De Volkskrant 
ta reporta. 


E fundacion a ser establece 
aña pasa y a recauda casi 1.5 


miyon euro for di donacion 
pa uza pa investigacion riba 
Covid 
Largo. 
Pashentnan 
Hulandes actualmente no 
tin manera pa haya ayudo—e 
clinica pa Covid Largo a cera 
seis luna pasa pa falta di fon- 
do. E fundacion y dokternan 
participando a dicidi pa con- 
duci e investigacion riba nan 
mes. 


Cada un di e cuatro team di 
investigacion lo investiga un 
di e cuatro hipotesis tocante 
e causa di Covid Largo. Un 
team lo investiga posibel 
problemanan cu trombose y 


adernan di sanger chikito pa 
mira si e tin un diferencia den 
e adernan di pashentnan cu 
Covid Largo, resultando den 
un deficit oxigeno cu ta yega 
na e musculonan. Otro team 
lo investiga di Covid Largo 
ta un malesa di autoinmuni- 
dad den cual e curpa ta traha 
anticurpa contra su mes, kico 


e rol ta di inflamacion den e 
sistema nervio y si particu- 
lanan restante di e virus por 
stroba cu e sistema di inmu- 
nidad. 


E 
universidadnan 
centro 
medico na Rotterdam, Am- 
sterdam, Leiden, Utrecht y 
Maastricht ta participando 


den e investigacion. E inves- 
tigadonan ta inclui dokter- y 
cientificonan, incluyendo 13 
profesor. Nan trabao lo traha 
e fundeshi pa mas estudio 
extensivo cu por ser conduci 
otro aña cu e subsidionan di 
gobierno cu a ser priminti 
pa e Ministerio di Salud Pu- 
blico. 

Mariniernan ta sostene autoridadnan local cu horcan Tammy na Sint 
Maarten 


Autoridadnan di Sint 
Maarten ayera a haci un 
peticion na Defensa pa 
sostene nan cu horcan 
Tammy. Defensa a duna 
oido na esaki y a pone tra- 
hadonan y recursonan dis- 
ponibel. 
Sint Maarten mes ta tuma e 
iniciativa rond di coordina- 
cion y gestion di tareanan y 
Defensa ta sostene caminda 
ta necesario cu trahado y re- 
cursonan. 


Tareanan cu ta keda ehecuta 
pa Marina ta entre otro, duna 
sosten cu vigilancia na pris- 


on, core patruya rond e isla, y 
caminda ta necesario, vigilan- 
cia di orden publico. Mar- 
duga, te ainda cu excepcion 
di algun incidente chikito, tal 
manera un accidente di auto, 
a transcuri trankil. 


Banda di e recursonan di 
defensa cu ya caba a keda 
desplega, esaki si ta necesario 
lo wordo amplia. Sosten na 
autoridadnan local ta un di 
e tres tareanan primordial di 
Defensa. Defensa ta centra su 
mes riba yudansa inmediato, 
(di emergencia) durante y 
despues di paso di un horcan. 


Den Haag ta tuma siguiente stap pa aplica 
tratado di derechonan humano na Aruba, 
Corsou y Sint Maarten 


(CuraçaoChronicle) – Sie- 
te tratado di derechonan 
humano cu originalmente 
tabata parti di e programa 
di Relacionnan di Reino 
di secretario di estado Al- 
exandra van Huffelen awo 
ta siendo transferi na min- 
ister di Asunto Exterior, 
Bruins Slot. 


E tratadonan aki ta inclui es- 
nan contra secuestro interna- 
cional di mucha for di 1980, 
traficacion di mucha for di 
aña 2000, e Protocol Opcio- 
nal pa e Convencion Contra 


Tortura di 2022, y e lucha 
contra traficacion humano di 
2005. 
E stap aki a crea un proceso 
combina pa Den Haag pa 
adresa tratadonan pa henter 
Reino, mientras e subcomite 
pa tratadonan di derechonan 


humano dentro di Rela- 
cionnan di Reino ta keda in- 
volucra pa promove e imple- 
mentacion di tratadonan di 
derechonan humano den e 
parti Caribense di Reino Hu- 
landes. 


Secretario di Estado pa Husticia y Seguridad ta bishita islanan ABC 


(CuraçaoChronicle) 
– 
Secretario di Estado Hu- 
landes pa Husticia y Segu- 
ridad, Eric van der Burg 
ta haciendo un bishita na 
parti Caribense di Reino. 
E biahe aki ta programa pa 
dianan 22 pa 25 di october, 
cubriendo Aruba, Corsou 
y Bonaire, segun reporta 
pa Servicio di Gobierno di 
Hulanda Caribense, RCN. 


Durante su bishita, Van der 
Burg ta bay participa den dis- 
cusionnan cu empleado, or- 


ganisacionnan y haci bishita 
na sitionan pa keda informa 
tocante politica di migracion, 
e lucha contra traficacion 
y contrabanda di hende, y 
maneho di frontera riba e is- 
lanan. E obhetivo principal di 
e bishita ta pa keda informa 
tocante e situacion actual y 
problemanan di migracion 
riba e islanan. 


Na Corsou, e Secretario di 
Estado ta bay profundisa 
den politica di migracion y 
e esfuersonan contra trafica- 


cion y contrabanda di hen- 
de. Tambe e ta bay reuni cu 
NGOs, wardacosta di Cari- 
be, y Marechaussee real. 


Durante su bishita na Aruba, 
e enfoke ta bay ta riba colabo- 
racion manera implementa- 
cion di e ley di Nacionalidad, 
promove cooperacion entre 
autoridadnan di frontera, y 
potencial 
mehoracionnan 
den cadena di inmigracion. 
Tambe ta bay discuti control 
di frontera. 
E bishita na Bonaire ta bay 


cuminsa 
cu 
discusionnan 
involucrando personal di e 
cadena di migracion. Nom- 
bramentonan relaciona cu 
maneho di frontera y trafi- 
cacion humano tambe ta riba 
agenda. Adicionalmente ta 
bay adresa detencion di in- 
migracion, y e Secretario di 
Estado ta bay reuni cu e Con- 
seho Ehecutivo. 


E bishita na e islanan ta bay 
conclui cu apertura di e con- 
ferencia anual riba ley di in- 
migracion. 

Demostracionnan pro-Palestino na Amsterdam y Rotterdam 


(NLTimes)—Ayera a tuma 
luga demostracionnan di 
apoyo pa Palestinonan na 
Hulanda. Na Amsterdam, 
aproximadamente varios 
centenas 
di 
demostra- 
donan a reuni. Aproxi- 
madamente 5.000 hende a 
reuni na Binnenrotte na 
Rotterdam. 


E protestadonan na Rotter- 
dam a waya banderanan Pal- 
estino, Turco y Marocano 
y a tene un silencio di dos 
minuut pa e victimanan di e 
guera na Gaza, segun un re- 
portero di ANP. Prome cu e 
momento di silencio, nan a 
canta “Free, free Palestine.” 
Na gemeente di Rotter- 
dam, tabatin un presentacion 
chikito di apoyo pa Israel. 
Aproximadamente 10 hende 


a waya banderanan Israeli y 
a carga borchinan bisando 
“Never again now.” 


E demostracion na Amster- 
dam a tuma luga na Plein ’40- 
’45 y a dura te 3:45 di atardi. 
Casi tur hende a carga un 
bandera of un borchi di pro- 
testa, segun un otro reportero 
di ANP a observa. Entre nan 
tabatin banderanan Palestino. 
E borchinan di protesta tabata 
lesa “Time for a real change,” 
“Palestine is an issue for all 
Muslims,” y “Two-state solu- 
cion = betrayal.” Un mucha 
muhe chikito tabata carga un 
borchi bisando “This is not 
war, this is genocide.” Tambe 
tabatin cantamento di slo- 
gan, manera “Gaza, we are by 
your side. Liberation is near” 
y “the source of all evil, the 


occupying state.” 


E demostracion a procede 
den un manera ordena, cual 
tambe e organisadonan a ex- 
igi. Decenas di forsa di segu- 
ridad den vest oranje tambe 
tabata presenta durante e de- 
mostracion. Tras di e vestnan 
tabatin e nomber di e organ- 
isado poni, esta Hizb ut Tah- 
rir. 


Demostracionnan den apoyo 
pa Palestinonan tambe a tuma 
luga den varios otro localidad 
diasabra, incluyendo Den 
Haag y Maastricht. Siman 
pasa, algun demostracionnan 
a causa desorden. Diaranson, 
por ehempel, polis a interve- 
ni na centraal station di Den 
Haag. Un dia prome, cente- 
nas di hende e demostra cerca 


di e Embahada Israeli na Den 
Haag, y desorden a surgi na 
e districto di Schilderswijk na 
Den Haag. Na Amsterdam, 
diadomingo pasa, varios hen- 
de a ser deteni na un marcha 
pro-Palestino. 


Israel ta menasando un atake 
riba e area di Gaza Palestino. 
E teritorio ta bao control 
di e organisacion Islamista 
Hamas, cual a lansa un atake 
riba Israel na comienso di 
luna, resultando den mas cu 
1.400 morto. 


Lider di D66 Rob Jetten ta zundra VVD na 
conferencia di partido 


(NLTimes)—Lider di par- 
tido D66, Rob Jetten, a 
zundra e partido VVD y su 
lider Dilan Yeşilgöz. Pa- 
piando na e congreso na 
Apeldoorn, Jetten a bisa 
cu su coleganan di par- 
tido no mester tin duele 
cu e Gabinete a cay. “Pa 
continua gobernacion cu 
un partner cu constante- 
mente ta busca manera di 
sali na banda derechista ta 
stroba un gobierno deter- 
mina y stabiel.” 


Dilan Yeşilgöz, al contrario di 
su predecesor Mark Rutte, a 
bisa cu e no ta mantene e por- 
ta cera pa PVV y no ta rechasa 
un coalicion cu e partido di 
Geert Wilders. Esaki ta un 
desaroyo horibel pa Jetten. 
“Wilders ta apoya Putin, kier 
sali for di Union Europeo, 
kier stop di uza Euro, kier 
prohibi e Coran y moskee y 
kier exclui henter gruponan 
di poblacion.” 


Aunke e lider di VVD a bisa 
cu e kier deshaci di e “com- 
promisonan vago,” e lib- 
eralnan kier habri porta pa 
Wilders, segun Jetten. “E 
unico cos cu Yeşilgöz kier 
mina ta balornan Hulandes. 
E balornan liberal riba cual e 
pais aki ta traha.” 


E critica contra VVD a gar- 
na un aplauso pa Jetten. E 
minister a bisa cu e tabata 
“preocupa” tocante e “curso 
incomprendibel” di e lider 
di VVD. Pero el a bisa cu e 
no kier rechasa VVD como 
un partner di coalicion. “Si e 
centro cuminsa exclui otro, 
bo ta keda haci mas problema 
den politica, locual no ta ben- 
eficial pa Hulanda.” 


Su partido ta para pa e “cen- 
tro progresivo” y semper ta 
dispuesto pa compromete, 
segun Jetten. Den su discur- 
so, el a cita educacion como 
e enfoke di D66: “Mientras 
otro partido semper ta pri- 


orisa otro cos ora ta aloca 
fondo, e decision di D66 ta 
claro: educacion, educacion, 
educacion!” 


Miembronan di partido a 
apoya e propuesta pa inclui e 
abolicion di schoolgeld pa es- 
tudio di docente den e mani- 
festo di eleccion. Esaki ta 
necesario pa haya mas docen- 
te, segun e propuesta. Sinem- 
bargo, lidernan di partido no 
a tuma ningun posicion, pero 
a cuestiona e efectividad di e 
medida. Ultimamente, 60% 
di miembro a apoya e propu- 
esta. 


Asina mes, e partido no ta 
popular entre votadonan. Ac- 
tualmente D66 tin 24 asiento 
den Tweede Kamer. Durante 
votamento esaki a keda na 
shete. Pero Jetten tin confi- 
ansa cu e rumbo lo cambia 
den e proximo simannan. El 
a nota cu hopi votado no a di- 
cidi ainda riba ken nan ta bay 
vota. 

26 miyon di Argentino a vota ayera pa eligi nan proximo presidente 


Tabata 6or di atardi y ur- 
nanan a cuminsa cera na 
Argentina despues di e 
eleccion cu e resultado 
mas incierto den ultimo 
40 aña den cual Argenti- 
nonan mester a warda or- 
anan pa haya e prome re- 
sultadonan. 


E jornada di votacion a desa- 
roya cu normalidad, pa 4or 
di atardi e presidente di Ar- 
gentina Alberto Fernandez 
a vota asina como tambe e 
cinco candidato cu kier ta su 
sucesor. E participacion a su- 
pera 74% di e votadonan en 
general segun loke Camara 
Electoral a bisa. 
Comandonan di campaña di 
e forsa politico principal a 
sigura cu na diferencia di otro 
eleccion, nan no a contrata 
encuestanan na ‘boca di urna.’ 
Sinembargo, riba rednan so- 
cial y Whatsapp durante tur e 
jornada a circula encuestanan 
di tur tipo, hopi di nan tabata 
atribui 
na 
encuestadonan 
cu a ser obliga di nenga nan 
autenticidad. 
Cerca di 10.30 di anochi di 


ayera, prome cu ciere di edi- 
cion aki e Direccion Nacional 
Electoral a confirma cu nan lo 
a duna e prome resultadonan 
di eleccion aki, tambe nan 
ta eligiendo gobernadornan 
na provincia di Buenos Ai- 
res, Entre Rios y Catamarca. 
Ademas e ciudad autonomo 
di Buenos Aires ta eligi un 
hefe di Gobierno nobo. 
E tribunal maximo electoral 


di Argentina, mas trempan 
a adverti cu e denuncianan 
anonimo pa iregularidad den 
e votacion tabata invalido. A 
traves di un comunicado di 
ayera, e Camara a destaca cu 
nan mester presenta e denun- 
cianan cu nomber y fam. 
Asina e tribunal a contesta na 
Javier Milei e candidato lib- 
eral y e website cu su ekipo a 
crea den cual nan tabata invi- 


ta e fiscalnan pa comunica di 
forma anonimo cualkier inci- 
dente cu por a registra den e 
centronan di votacion. 
Milei a haya atencion rond 
di mundo despues di gana 
eleccion primario na augus- 
tus ultimo y kibra e bipar- 
tidismo cu tin na Argentina 
for di varios decada atras, ora 
el a eherce su voto prome cu 
merdia rondia pa periodis- 


tanan el a sigura cu “Nos tin e 
condicionnan pa haci e miho 
gobierno den historia.” 
Minister di Economia y tam- 
be candidato Sergio Massa a 
yega acompaña di su casa “tin 
speransa, nos tin e convic- 
cion cu for di 10 di decem- 
ber lo tin desafionan grandi 
pa resolve,” el a bisa for di su 
sede di partido Union por la 
Patria e cual ta confia cu nan 
por supera ampliamente e 
margen cu nan a logra 13 di 
augustus ultimo y ta bay se- 
gundo buelta cu Milei. 
Di su parti, Patricia Bullrich a 
cumpli cu su deber na Paler- 
mo y cu confiansa a mencio- 
na cu “mi ta bay ta e siguiente 
Presidente di Argentina.” 
Guillermo Francos ken lo 
por fungi como minister di 
Interior si Milei lo gana como 
presidente, ta e prome diri- 
gente cu a papia for di e sede 
di nan partido y a revela cu 
“eleccion aki ta hopi pareu y 
nos semper ta pensa cu lo tin 
un segundo buelta electoral 
pasobra esey e encuestanan ta 
marca.” 


Mexico ta busca liderazgo regional cu cumbre migratorio yen di 
dudanan 


Mexicano, Andres Manuel 
Lopez Obrador, ta busca 
mustra su liderazgo na 
Latino America cu e cum- 
bre migratorio convoca 
pa ayera hunto cu otro 11 
pais, pero specialistanan 
y activistanan ta duda cu 
e encuentro aki lo tin re- 
sultadonan concreto y cu 
Merca lo cambia su po- 
litica. 


Pa e reunion cu ta tuma luga 
na Palenque (Chiapas), Sec- 
retaria di Relacion Exterior 
(SRE) a confirma e asisten- 
cia di e hefenan di Estado 
di Colombia, Cuba, Haiti, 
Honduras y Venezuela, e 
vice-presidente di El Salva- 
dor y vice-prome minister di 
Belize, como tambe minis- 
ternan y canciyernan di Costa 
Rica, Ecuador, Guatemala y 
Panama. 


Prome punto cu a destaca di 
e evento aki ta e presencia 
di mandatarionan iskierdista 
Latino Americano, como e 
Venezolano Nicolas Maduro, 
y e Cubano Miguel Diaz- 
Canel, mientras cu e Cos- 
taricense Rodrigo Chaves y e 
Panameño Laurentino Cor- 
tizo cu ta special pa atende e 
problematica di migracion no 
ta bay ta presente. 


“Ta claro cu Gobierno di 
Mexico ta busca liderazgo 
regional den e tema migra- 
torio, pero ainda mester mira 
si otro paisnan ta acepta esaki 
y si por logra un consenso 
debi na tanto diferencia ideo- 
logico,” William Jensen, so- 
cio di Conseho Mexicano 
di Asuntonan Internacional 
(Comexi) a bisa. 


E cumbre migratorio na 
Mexico y Centro America ta 
enfrenta un fluho migratorio 


“sin precedente,” segun Or- 
ganisacion Internacional di 
Migracion (OIM) cu hasta 
16.000 migrante ta yega pa 
dia na fronteranan Mexicano, 
di acuerdo cu Lopez Obra- 
dor. 


Den e reunion “Por un vecin- 
dad fraterno y en busca de bi- 
enestar,” e gobernante Mexi- 
cano ta busca un proposi- 
cion comun pa despues por 
present’e na presidente di 
Merca Joe Biden, na novem- 


ber. 
“Durante encuentro ta bay 
analisa e causanan di mo- 
bilidad 
humano, 
manera 
pobresa, desigualdad, falta 
di oportunidadnan laboral y 
efectonan negativo di cam- 
bio climatico, asina como 
tambe medidanan unilateral 
extremo cu ta influi den e 
fenomeno social aki di pobla- 
cionnan vulnerabel,” SRE a 
bisa den un comunicado. 
Defensor di migrantenan Iri- 


neo Mujica, director di Or- 
ganisacion Pueblos Sin Fron- 
teras, a considera cu e cumbre 
“ta solo make up,” pasobra e 
no ta mira e boluntad politico 
pa atende e problema. 
“E cumbre aki ta e cumbre 
di e berguensa, ta un cumbre 
di corupcion di e paisnan cu 
a laga pa tur e migracion aki 
bin akinan,” el a sigura. 


Organisacionnan civil inter- 
nacional a exigi pa e cumbre 
un resultado cu lo duna solu- 
cionnan pa atende di manera 
urgente e crisis humanitario 
den e region. 


Gemma Dominguez, coor- 
dinador general di proyec- 
to Medicos Sin Fronteras 
(MDF) na Mexico, tambe 
a adverti riba e pronuncia- 
mento “di un crisis humani- 
tario sin precedente, cu un 
number halto di personanan 
migrante cu ta sufri e con- 
secuencianan di no tuma ac- 
cionnan, di falta di atencion y 
ausencia di coordinacion.” 
Pa e organisacion internacio- 
nal “HIAS” e cumbre aki ta 
mustra diferente, nan ta kere 
cu ta fundamental pa trata e 
desafionan compleho di mi- 
gracion. 


REGIONAL A11 


Dialuna 23 OctOber 2023 


Venezolanonan ta bira e nacionalidad cu mayor cantidad di crusamento 
ilegal di frontera 


(AP) — Venezolanonan 
a bira e nacionalidad cu 
mayor cantidad di ares- 
to pa a crusa e frontera 
Mericano 
ilegalmente, 
reemplasando e Mexi- 
canonan pa prome biaha 
den historia, segun ci- 
franan publica diasabra 
cu ta mustra cu septem- 
ber tabata e luna cu e di 
dos cantidad mas grandi 


di aresto di tur naciona- 
lidad. 


Patruya di frontera a aresta 
Venezolanonan 54,833 bi- 
aha despues cu nan a drenta 
for di Mexico na september, 
mas cu dobel e cantidad di 
22,090 na augustus y hopi 
mas cu e record mensual di 
33,749 aresto na september 
2022. 


Aresto di tur nacionalidad 
drentando for di Mexico 
a alcansa 281,763 na sep- 
tember, un aumento di 21 
porciento riba 181,084 na 
augustus y alcansando e 
nivel record di 222,018 na 
december 2022, segun Ad- 
uana y Proteccion di Fron- 
tera Mericano. Aresto pa 
aña presupuestario di gobi- 
erno cu a caba dia 30 di sep- 


tember a surpasa 2 miyon pa 
segundo aña consecutivo, 
un reduccion di 7% for di e 
record di mas di 2.2 miyon 
aresto den e mesun periodo 
un aña prome. 


Venezuela a cay den un cri- 
sis politico, economico y 
humanitario durante ultimo 
decada, pushando mas di 7 
miyon persona pa bandona 


nan pais. Inicialmente nan 
a keda na paisnan cercano 
na Latino America, pero a 
cuminsa yega Merca den 
ultimo tres aña, kedando na 
New York, Chicago y otro 
ciudadnan mayor. 


Administracion di Biden 
recientemente a anuncia 
un status legal temporal pa 
casi 500mil Venezolano cu 
ya tabata na Merca dia 31 di 
juli, mientras a priminti di 
deporta esnan cu yega ile- 
galmente despues di e fecha 
en cuestion y no ricibi asilo. 
Recientemente a cuminsa 
vuelonan di deportacion na 
Venezuela como parti di un 
acercamento diplomatico cu 
gobierno di Nicolas Madu- 
ro. 


Pa decadas, Mexicanonan 
tabata conta pa e gran mayo- 
ria di crusamento ilegal di 
frontera, pero e fluhonan 
a caminda durante ultimo 
decada na Centro Ameri- 
canonan y mas reciente- 
mente, for di Sur America, 
Africa y Asia. A aresta Mexi- 
canonan 39,733 biaha cru- 
sando e frontera na septem- 
ber, hopi menos cu e Vene- 
zolanonan. Guatemalteco, 
Hondureño y Colombiano 
a completa e top 5. 


Administracion di Biden a 
propone como $14 biyon pa 
e frontera den un pakete di 
gasto di $106 biyon anuncia 
diabierna, y a insisti cu cu- 
alkier solucion a largo plaso 
ta rekeri ayudo di Congreso. 
E administracion a adopta 
un maneho “carrot and 
stick” di avenidanan legal 
nobo pa busca asilo cu re- 
striccion pa esnan cu no 
cumpli cune. 


Como 43mil migrante a 
drenta e pais via terestre cu 
Mexico na september, usan- 
do un app mobil yama CBP 
One, treciendo e total na 
casi 278mil desde cu e siste- 
ma di cita online a cuminsa 
na januari. 
Ademas, mas cu 265mil 
persona di Cuba, Haiti, Ni- 
caragua y Venezuela a drenta 
na september na airportnan 
prome cu aplica online cu 
sponsor financiero. Incluy- 
endo e avenidanan legal aki, 
e cantidad di crusamento 
a alcansa un nivel record 
mensual di 269,735 den 
september y un record den 
aña presupuestario di casi 
2.5 miyon. 

Playa Film Festival cu diferente presentacion gratis pa publico 


E festival di cine local di 
Playa lo tuma luga e aña 
aki for di tres pa cinco di 
november. Riba e prome 
anochi na Ateliers ’89, e 
festival ta habri cu un se- 
leccion 
di 
peliculanan 
cortico, cu ta ‘Stick is Life’ 
di Miquel Galofre for di 
Trinidad & Tobago, ‘The 
Aftermath’ di LaChelle 
Joy Hunt for di USA, ‘La 
Dama Blanca’ di Guus de 
Sain for di Curacao, ‘At a 
Glance’ di Ruud Stijn for 
di Hulanda, ‘Un Dia’ di 
Nathan M. Legger for di 
Aruba, ‘The Challengers’ 
di Rhonda Chan Soo for 
di Trinidad & Tobago y 
‘Salted’ di Aishah Graviel 
for di Curacao. Na final di 
e presentacion di e pelicu- 
lanan lo tene combersa- 
cionnan cu e cineastanan 
presente. 


Riba e segundo dia di e festi- 
val, cuater di november lo tin 
diferente peliculanan largo 
y cortico. Atardi lo tin pre- 
sentacion gratis di e pelicula 
‘Good Guys with a Gun’ di 
John Mossman for di USA. E 
pelicula largo ‘The Founder 
Effect’ di Justin MacGregor 
for di Canada tambe lo pasa 
riba diasabra atardi cu entra- 
da gratis. E diasabra anochi lo 
presenta e documentarionan 
cortico escolar produci pa 
Mon Plaisir College, Schakel 


College, YNZ Montessori 
High School y Colegio San 
Augustin. Lo sigui cu e docu- 
mentario ‘It is not Past-08 12 
1982’ di Ida Does for di Hu- 
landa. E presentacionnan aki 
lo tuma luga na Ateliers ’89. 


Mientras cu na Ateliers ’89 
tin presentacionnan di doc- 
umentario, na Wolff & Co. 
Studio situa na Royal Plaza 
Mall na e ultimo piso lo tin 
presentacionnan gratis di e 
pelicula 
largo 
‘Everybody 
wants to be loved’ di Katha- 
rina Woll for di Alemania cu 
subtitulo na Ingles. Despues 
lo sigui cu un presentacion 
special di e documentario 
‘One Pint at a time’ di Aaron 
Hose for di USA. 


Diadomingo merdia y atardi 
na Ateliers ’89 lo tin ripiti- 
cionnan di diferente pelicu- 
lanan cu accesso pa publico 
completamente gratis. E ano- 


chi di e festival lo cera cu un 
ceremonia di premio cu lo 
tuma luga na Wolff & Co. 
Studio situa na Royal Plaza 
Mall, entrada lo ta completa- 
mente gratis. E aña aki e pre- 
mio pa miho pelicula cortico 
y largo lo wordo duna door di 
un jurado. Ademas lo tin dos 
premio nobo cu ta reconoce 
e miho actuacion y e talento 
emergente. Riba e anochi aki 
lo duna reconocemento na 
Ludmila ‘Luty’ Martinez pa 
su 40 aña di contribucion na 
teatro y cine. 


E proyecto di Playa Film Fes- 
tival ta un iniciativa di funda- 
cion CINEARUBA pa stim- 
ula y promove un cultura di 
cine local. E proyecto aki no 
lo por ta posibel sin e sosten 
di Prins Bernhard Cultu- 
urfonds Caribisch Gebied, 
Cede Aruba, Aruba Tourism 
Authority, VNO, Aruba Air- 
port Authority N.V. AUA, 


Aruba Bank y Setar N.V. Lo- 
calidadnan di presentacion ta 
posibel danki na Ateliers ’89 
y Wolff & Co. Studio. Pa e 
orarionan di e peliculanan y 
mas informacion por bishita 
e pagina web di e festival: 


www. playafilmfestival.com. 
Juan Francisco Pardo coordi- 
nador di e festival di cine ta 
invita comunidad pa bin dis- 
fruta di diferente generonan 
di peliculanan cu diferente 
topiconan. 

Sabiduria den nos alegria 


Skirbi pa Ruthy “Lady Ruth” Vrieswijk-Bergen 


Hepaleeee! Lady Ruth a 
malcria nos lectornan cu 
bunita noticianan social 
cultural di varios celebra- 
cionnan cu a tuma lugar y 
cu lo tuma lugar, cu awor 
nan ta desea di sigui lesa 
nos relatonan di temanan 
social cultural. Ta hopi 
biaha nos a skirbi di e 
anochinan di Poesia y of 
un bunita concierto y of 
show cu a tuma lugar den 
Cas di Cultura. Varios ta e 
lectornan cu a laga nos sa, 
cu nos relatonan ta relaha 
nan masha hopi mes. 


Nos tambe sa, cu prensa no 
por skirbi y of publica cosnan 
cu ta relaha mente di hende 
so, nan tin cu relata notici- 
anan di polis y of di temanan 
politico tambe, pa concientisa 
y re educa nos pueblo, djies 
pa menciona algun. Danki na 
tecnologia cu nos por a sigui 
manda nos relatonan , aunke 
nos no tawata na Aruba., pero 
cu temanan pendiente pa a 
skirbi di nan. Y una bes pri- 
minti nos ta purba di cumpli 
y ta contento ora nos hanja 
“feedback” di lectornan serca 


y leu, pasobra awor nos rela- 
tonan ta on line tambe, danki 
na EANews, cu por wordo 
lesa na varios otro islanan den 
Caribe y tambe Hulanda. 


Pa ora cu e relato aki wordo 
publica, nos lo ta bek caba 
na cas probablemente cu un 
curason parti den dos atrobe 
y cu wowonan muha di lag- 
rimanan di nostalgia pa otro 
despedida pero tambe di 
alegria di por a comparti tem- 
po di calidad cu nos famianan 
na Hulanda. Un di e bunita 
momentonan cu nos por 
menciona, ta, e anochi cu 
nos por a celebra cu nos tio 
Andre Bergen, “Oom Boy” 
kende a cumpli su di 89 anja 
di edad, pero cu un mente y 


estado fisico bon bon ainda, 
cocochando un crenchi cu e 
pianan, pero, ta cana y move 
den su cas manera e kier. Nos 
a pasa hopi dushi mes cu su 
distinguida sra.esposa “Tante 
Gerrie” y presente tawatatei 
tambe Johnny , un di e yiu 
hombernan , cu su nomber 
artistico Juan Montanjas, pa 
su hopi bishitanan na Spanja. 
( Sorry, pero mi no sa con 
pa type e nje, enje) y tambe 
Donald, un di e talentoso 
nietonan. Johnny ta realisa 
hopi bunita grabacionnan di 
naturaleza bunita y artistanan 
na Spanja. Ki dushi ta pa por 
a sinta combersa cu nan tur. 
Nos por a saborea dushi bolo 
di pruim y di cashupete traha 
pa nos bunita prima Sabrina, 
manera su bunita mama de- 
funto Chichi tawata traha. 
Despues nos lo bin cu mas 
di Hulanda. E pais gusta pa 
hopi arubiano cu a scoge pa a 
bay studia y keda traha y biba, 
forma nan hogar ayanan. 


Danki pa lesa nos relato di e 
siman aki, danki pa tur bon 
comentario ricibi pa cu nos 
relatonan anterior. Un cos 


Lady Ruth por bisa di henter 
su curason, ta, cu , tur dia 
ta “mooi weer” p’e na Hu- 
landa, pasobra e por brasa su 
yiunan y nietonan tur dia di 
su vakantie. Awa por ta jobe, 
shelo por ta shinishi, por hasi 
un crenchi friuw, pero e du- 
shi solo cayente color bunita 
ta den su mente, alma y cura- 
zon. Dios ta bon. Dios sem- 
per ta bon. Y ta den Su man- 
nan nos bida ta. Dios ta amor. 
Un “bearhug “ di Lady Ruth. 

Intencionalmente a cende un auto na candela dilanti un club nocturno 
na Palm Beach 


Diasabra madruga a drenta 
informe di un cu tin un auto 
na candela dilanti un club 
nocturno na Palm Beach, 
mesora a dirigi tanto polis 
como bombero. 


Na yegada di e patruya a bin 
constata cu aki ta trata di e 
Toyota Yaris blanco A46138 
cual e parti dilanti tabata na 
candela unda a basha gaso- 
lin riba dje y pega esaki na 
candela, pero mientras tanto 
a push’e hal’e un banda y a 


purba paga e candela. 
Na yegada di bombero ya 
caba a paga e candela. E doño 


di e auto a sali for di e club 
y no tabata desea di haci de- 
nuncia. 


Pelea di hende muher na Palm Beach 


Diasabra 
madruga 
na 
Palm Beach dilanti polis, 
dos muhe a ataca un otro 
muhe y dal e. 


Polis a detene e dos agresor- 
nan y a pidi ambulance pa 
atende cu e victima. Na yega 
di e ambulance nan a hiba e 


victima hospital pa chekeo 
mas avansa. 
Radar a capta boto pariba y 
Kustwacht a gara e boto cu 
17 persona cu kier a drenta 
di manera ilegal 


Diadomingo den oranan 
di madruga un boto cu 
17 indocumentado kier a 
drenta Aruba. 


Pero e radar a capta nan y 


wardacosta a sigui nan y a 
logra captura nan y a trece 
nan na Savaneta, unda eynan 
a cuminsa cu e proceso di tra- 
mita nan castigo y expulsion. 


riba caya 

Chauffeur a baha caminda bay dal riba un mata na Bubali 


Diasabra 
madruga 
a 
drenta informe di un ac- 
cidente na Bubali, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
un chauffeur un poco cansa 
cu pa un motibo of otro a 
baha caminda bay dal den 
un mata. Afortunadamente 
ningun hende a resulta her- 
ida. Polis a hala atencion di 
e chauffeur y a mand’e bay 
sosega na su cas 


Pelea entre pareha na Tanki Leendert a termina cu varios persona 


Diasabra madruga a dren- 
ta informe di un problema 
di pareha na Tanki Leen- 
dert unda varios hende a 
cay aden y tin hende her- 
ida, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu aki ta trata di 
un problema di pareha unda 
e homber a bin reclama e 
muher, pero a hay’e mal sirbi 
ya cu eynan familiar y amis- 
tadnan a sali dilanti pa de- 
fende. 


Den e confrontacion aki vari- 
os persona a resulta herida, 
pero ambulance a transporta 
2 di nan pa hospital y otro 


dosnan mester a bay cu auto 
particular. 
Dos persona a ser deteni for 
di cual un di nan ta e homber 


cu a bin busca problema, 
pero e mester a bay den am- 
bulance pa un kap na cabes, 


mientras e otro ta esun cu a 
sali na defensa di e dama. 


Polis a para un chauffeur 
burachi cu tabata core 
malo y a mand’e pa cas 


Diasabra madruga duran- 
te patruya polisnan atento 
a para un auto cu tabata 
coriendo malo riba ca- 
minda di Shaba. 


Ora a controla e chauffeur 
esaki a bin resulta di lo ta bao 
influencia, polis a compañ’e 
p’e yega su cas sano y salvo. 


Polis a para y a detene 
chauffeur burachi na Sero 
Patrishi 


Diabierna anochi durante 
patruya na Sero Patrishi 
oficialnan di e brigada 
motorisa a nota un chauf- 
feur coriendo malo me- 
sora a par’e y a control’e. 


A bin resulta cu e chauffeur 
tabata core bao influencia y 
a detene. Vehiculo di trans- 
porte a busk’e y a hib’e na 
warda di polis. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 

Sur Korea, Merca y Hapon ta conduci prome ehercicio aereo trilateral 


(AP)—e ehercitonan di Sur 
Korea, Merca y Hapon a 
conduci nan prome eherci- 
cio aereo trilateral pa aumen- 
ta cooperacion di defensa y 
fortalece nan capabilidadnan 
di respuesta contra mena- 
sanan di Norte Korea, segun 
e forsa aereo a declara. 


E ehercicio a envolvi un 
bomber B52 di capabilidad 
nuclear for di Merca y fight- 
er jets for di Sur Korean y 
Hapon, segun e declaracion. 
Sur Korea y Hapon ambos 
ta aliadonan importante di 
Merca den Asia, cual hunto 
ta anfitriona 80.000 tropa 
Mericano. 


E tres pais a tene varios eher- 
cicionan trilateral maritimo, 
manera esnan anti-subma- 
rino of defensa misil, pero 
e training di ayera a marca e 
prome biaha cu nan a condu- 
ci un ehercicio aereo. Na Sur 
Korea, pa expande ehercicio 
militar cu Hapon ta un asun- 
to sensitivo, pasobra hopi ta 
tene resentimento contra 
e dominio cruel cu Hapon 
tabatin riba e Peninsula Ko- 
reano durante añanan 1910- 
45. Pero e programa nuclear 
di Norte Korea a pusha e 
presidente di Sur, Yoon suk 
Yeol, pa pone e disputanan na 
banda y tene un cooperacion 
trilateral cu Merca y Hapon. 


Na Augustus, Yoon, Presi- 
dente Mericano Joe Biden 
y Prome Minister Hapones 
Fumio Kishida a reuni na 
Camp David den e prome 
cumbre trilateral entre e 
paisnan y a bay den acuerdo 
pa fortalece nan cooperacion 
di defensa pa aborda e me- 
nasanan di Norte Korea. E 
tres lidernan a dicidi pa tene 
ehercicionan trilater anual 
y pone e compartimento di 
data di advertencia misil riba 
Norte Korea den operacion. 


E ehercicio ayera por causa 
un respuesta feroz for di 
Norte Korea, cual a critica e 
ehercicionan Mericano na 


Sur Korea, yamando esaki 
un practica di invasion y a re- 
sponde cu testnan di misil. E 
banda Norte a critica tambe 
e acuerdo di Camp David, 
acusando e lidernan di pro- 
vocacionnan di guera nuclear 
riba e Peninsula Koreano. 


Preocupacionnan tocante e 
programa nuclear di Norte 
Korea a aumenta despues cu 
e regimen a implementa un 
ley cu ta autorisa e uzo di ar- 
manan nuclear y a habri posi- 


bilidad pa uza nan den posi- 
bel conflictonan cu Merca y 
Sur Korea. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

Aruba Jrs. ta batisa nan uniform di basketball nobo 


Diahuebs anochi a tuma 
lugar na club di Aruba Jrs. 
e bautismo di e uniform 
di e teamnan hubenil di 
basketball pa e campe- 
onato binidero 2023-2024. 


Presente tabata e patro- 
cinadornan, 
mayornan, 
hungadornan 
y 
demas 
miembronan di club. 


Pa e proximo campeonato 


Aruba Jrs. lo tin 5 ekipo 
den e diferente categori- 
anan. “Mini” (9-12 aa). Den 
“Pasarella” (13-14 aa) nan lo 
participa cu 2 team, “Land, 
Sea & Air JETS” y “D22 PI- 


RATES”. 


Den division di Cadet (15-16 
aa) lo tin e team di “Motor- 
world Rockets” y den Junio- 
ren nan lo representa “Quick 


Electrical MARLINS”. Di- 
rectiva di Aruba Jrs. un biaha 
mas ta gradici e 4 sponsornan 
pa nan cooperacion yudando 
nos hobennan practica nan 
deporte faborito Basketball. 


Aruba su delegacion a haci su entrada na Estadio Nacional pa cuminsa 
cu e Weganan Panamericano Santiago 2023 


Patrick Groters ta clasifica pa e final B den e Weganan Panamericano Santiago 2023 


Diasabra 
oficialmente 
a 
duna inicio na e Weganan 
Panamericano 
Santiago 
2023 na Chile. Compaña pa 
e abanderado nan Shanayah 
Howell y Mikel Schreuders, 
Aruba su delegacion a haci 
nan entrada na e Estadio Na- 
cional aki na Santiago, Chile. 


Oficialmente e weganan Pana- 
mericano Santiago a inicia pa e 
delegacion di Aruba unda e lan- 
dadonan Timmer, Schreuders 
y Groters a mira accion den e 
Centro Acuatico na Santiago. 


Elisabeth Timmer a landa e 


200m free unda e ta marca un 
tempo final di 2:08.59. 


Elisabeth a inicia na su prome 
competencia Panamericano na 
Santiago, Chile. Mester bisa cu 
Elisabeth a landa den in elenco 
lihe cu Merca, Brazil, Chile, 


Canada, Mexico y Honduras. 
Den e prome buelta ainda Elisa- 
beth a tene bon cu e otro landa- 
donan pero despues a cay atras 
pa finalisa un di 7 lugar den su 
heat y 19 overall. Elisabeth su 
splitnan tabata 29.10, 1:01.20, 
1:34.48. Elisabeth no ta logra e 
final A of B den 200m free. 


Mikel Schreuders ta landa su 
100m mariposa den un tempo 
55.92. 


Un di Aruba su top landadonan, 
Mikel Schreuders a mira accion 
awe riba e prome dia di com- 
petencia den e Weganan Pana- 
mericano Santiago 2023. Mikel a 
landa e 100m butterfly of mari- 
posa. Aki Mikel a start bon unda 
den su prome buelta e ta bira cu 


un split di 25.54 pa despues re- 
mata marcando un tempo final 
di 55.92. Mikel ta gana su heat 1 
pero no ta logra pa landa un final 
A of B, unda e ta cay net afor di e 
top 16 cu un di 18 lugar overall. 


Patrick Groters ta landa un tem- 
po di clasificacion final B pero 
net no final A. 


Patrick Groters ta un otro di 
Aruba su top landadonan mas- 


culino cu a mira accion den e 
Centro Acuatico na Santiago. 
Patrick a landa e 200m lomba y 
aki den un super landa, Patrick 
ta marca un 


tempo di 2:04.50cu un splitnan 
di 28.68, 59.94, 1:32.39. Cu esa- 
ki Patrick a termina como num- 
ber 3 den su heat y na di 9 lugar 
overall. E prome 8 landadonan 
ta den final A. 


Reanundacion di wega di futbol: Un compromiso comun pa 
siguridad, respet y disciplina 


AVB ta anuncia e reanudacion 
di tur wega di futbol despues 
di acuerdonan exitoso cu nos 
referee dedica. E acuerdonan 
aki ta cubri dos aspecto im- 
portante pa bienestar di e de- 
porte. 


Prome cu tur cos, referee ta 
compromete pa fluit wega 


mientras nos ta traha cu se- 
riedad riba implementacion 
di medida di seguridad me- 
hora. E dedicacion conhunto 
ta pa mantene integridad i 
siguridad di e deporte. 
Di dos, AVB, referee, y club- 
nan ta uni pa establece un 
comision, cu ta consisti di 
tres representante di cada un. 


E comision aki lo reuni regu- 
larmente pa aborda y traha 
riba resolve e materianan na 
man. Nos lo manda un invi- 
tacion oficial na prensa pa un 
conferencia uni cu tur tres 
parti despues di e prome re- 
union di e comision, caminda 
nos lo duna mas detaye rela- 
ciona cu nos progreso. 


Mientras tanto, AVB ta pidi 
encaresidamente na tur per- 
sona cu ta atende wega, den 
cualkier rol cu ta, pa respeta e 
principionan fundamental di 
deportivismo, respet, y disci- 
plina. 


AVB: “Nos meta por ultimo 
ta pa crea un ambiente ca- 


minda futbol por prospera, 
y tin colaboracion mirando 
cu tin un meta comun. Nos 
ta aprecia sosten di prensa 
mientras nos ta cuminsa riba 
e proceso aki pa haci futbol 
mas sigur y mas mihor pa tur 
hende. 


AVB: 

Minister Endy Croes: 
Sr. Harry Croes un gran Arubiano y gran baluarte di Pais Aruba 


Diadomingo 
ultimo, 
Pueblo di Aruba tabatin 
e oportunidad pa despedi 
di Sr. Harry Croes, un 
gran Arubiano y un gran 
Baluarte di Pais Aruba. 
Durante e anochi tabatin 
presentacion 
musical 
di 
diferente 
Gruponan 
Tipico y canto. Durante 
e 
ceremonia 
oficial 
Minister President Evelyn 
Wever-Croes den nomber 
di 
Minister 
Xiomara 
Maduro y Minister Endy 
Croes a hiba palabra. 


Mandatario 
di 
Enseñansa 
y Deporte ta conbibi e 
momentonan doloroso aki 
cu e famia pa cu e perdida 
di Harry. Pueblo di Aruba a 
wordo conmovi cu e tristo 
noticia cu Sr. Harry Croes 
a bay laga nos. Pakico, paso 
Harry ta un hende di tur 
hende. Poco anecdota, riba 
15 di october, Harry lo a 
cumpli 75 aña. Y pakico mi 
ta corda esaki, comokiera 
ta e fecha natal di mi kerida 
mama den feliz memoria 
y awe e lo a cumpli 82 
aña. P’esey riba e fecha aki 
nos tin comunicacion y ta 
recorda Harry. Conociendo 
e trayecto di Harry e ta pone 
nos pensa; e Harry di dande, 


e Harry di cultura, e Harry 
di cancionnan di Himno & 
Bandera, e Harry di prensa, 
entre otro, Matutino Diario, 
Top FM y Solo di Pueblo. 
E Harry amigo di Betico 
Croes cu conoce e lucha 
di Status Aparte y strategia 
den su planta di man. E 
Harry consehero di Nelson 
Oduber. E Haryy cu ta aporta 
na lantamento di e bandera di 
mas grandi di Aruba tur 17 
di maart pa 12 meyanochi pa 
asina nos inicia e dia festivo. E 


Harry den deporte y e Harry 
cu su amigonan di domino. 
Pues, Harry tin un trayecto 
masha largo. 


Un poco di e trayecto di Sr. 
Harry Croes den deporte: 
Harry desde mucha tabata 
hopi activo. Durante su 
hubentud Harry a practica 
baseball, futbol y softball. 
Harry tin un pasion pa futbol 
y a hunga cu ekiponan, entre 
otro, Sportboys, Union y SV 
Trappers. Despues, Harry a 
bira referee di Aruba Voetbal 
Bond y a fluit weganan no 
solamente local, pero tambe 
internacional. Harry tabata 
stima boxeo. Cu edad di 16 
aña Harry a bringa su prome 
pelea amateur contra Hector 
Cristina y a sali ganado. 
Harry a bringa den amateur 
diferente 
pelea 
y 
pelea 
profesional. Despues Harry a 
desaroya su mes y a traves di 
Sr. Roy van Putten den feliz 
memoria, Harry a drenta den 
conexion cu World Boxing 
Council (W.B.C) y a bira un 
referee y hues internacional 
pa boxeo. Harry a biaha 
rond di mundo a para hues 
y referee den peleanan di 
titulo na e siguiente pais nan: 
Argentina, Las Vegas, Aruba, 
Belfast, Colombia, Curaçao, 


Guyana, Guadalupe, Haïti, 
Japon, Jamaica, Martinique, 
Merca, Mexico, Tailandia, 
Trinidad, Panama, California 
y Venezuela. Un total di 17 
pais cu ta algo historico, cual 
ta poco hende na Aruba. 
Kisas e unico hende cu a 
logra esaki riba un taya asina 
halto. Minister Endy Croes 
a gradici e famia di Harry na 
su esposa Ligia, yiu-, nieto- 
y rumannan pa por a presta 
Aruba Harry na asina tanto 
organisacion y pa e trabou 
y labornan bunita cu Harry 
a eherce. Di curason den 
nomber di Gobierno di Aruba 
nos kier gradici Harry pa tur 


loke cu e la haci pa Aruba 
den su totalidad. Sinti boso 
orguyoso di tabatin un tata, 
esposo, welo, ruman hopi 
respeta y stima na Aruba. 


Pa 
termina, 
manera 
tur 
artista ariba un escenario y 
escenario aki cu el a presenta 
hopi biaha den su festivalnan 
di dande. E elogio y aprecio 
di un artista ta e aplauso cu e 
publico ta honra ora e ta riba 
un escenario. Laga nos honra 
Harry cu su ultimo aplauso 
como un artista cu a significa 
hopi pa Pais Aruba. Danki pa 
tur cos Harry y un aplauso 
grandi pa nos amigo Harry! 


Partido Mep ta lamenta con Parlamentario Mervin Wyatt-Ras ta rebaha su 
mes pa lastra Minister President den Parlamento 


Partido MEP: 


“Bo ta e persona mas in- 
epto cu tin” … “Bo no tin 
weso di lomba”, tabata 
algun di e expresionnan 
cu Parlamentario Mervin 
Wyatt-Ras a expresa den 
direccion 
di 
Minister 
President Evelyn Wever- 
Croes 
den 
Parlamento 
diahuebs mainta. 
Minister President a wor- 
do invita den Parlamento 
pa duna mas informacion 
riba e acuerdo firma cu 
Hulanda siman pasa. 


Sinembargo, e parlamentario 
di AVP a yega laat, y ora el 
a yega, e tabata papia y tira 
palabra y no tabata scucha e 


splicacionnan cu gobierno ta- 
bata duna. Obviamente e no 
tabata interesa den e infor- 


macion, pero solamente kier 
a bruha tera, y a cuminsa cu e 
insultonan baho contra Min- 


ister President cu ta lamenta 
cu e parlamentario aki, no ta 
atende cu su trabou na se- 
rio, pasobra esaki ta un top- 
ico hopi importante. Asina 
mes, memey di tur insulto, 
Minister President a keda 
profesional, dunando tur in- 
formacion y contestando tur 
pregunta. 


Na final, Minister President a 
expresa cu e actitud di parla- 
mentario Mervin Wyatt-Ras 
ta para mahos pa un parla- 
mentario, y sigur pa un dama. 
Cu e no mester haci tur e 
trabou sushi pa partido AVP. 
“Mervin Wyatt-Ras, AVP a 
cambia bo!” Prome Minister 


a finalisa bisando. 


Mester bisa si cu ultimo lu- 
nanan Mervin Wyatt-Ras y 
Gerlien 
Croes 
constante- 
mente ta ataca y insulta Min- 
ister President na forma hopi 
baho. Nos di partido MEP ta 
lamenta y ta condena esaki. 
Minister President Evelyn 
Wever-Croes ta votegetter y 
lider di e pais aki. Un Minis- 
ter President cu desde inicio 
di gobernacion, a wordo en- 
frenta cu crisis tras di crisis, 
pero cu a sa di saca Aruba for 
di cada un di nan. Cu e par- 
lamentarionan aki ta rebaha 
nan mes na e nivel aki, ta 
puro muestra di nan envidia. 


AVP a cambia bo! 

Resultado Sorteo 
October 21 y 22, 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



3 



FP 


7873 
4137 


X2 


693 


Sorteo # 4070 


Sorteo # 2125 


7223 


5105 


Sorteo # 4070 


4169 


7677 


Sorteo # 4069 


Sorteo # 944 


Libra 


20 
Letter 
D 


0 
2 


50 


1232 


0 


12 


237 


0 
2 
6 


42 
69 



3 



FP 
02-06-09-11-17 


04-10-15-19-24 


4502 


Joker 


2712 
1.125.000,- 


x Jackpot 
x Match 4+ 


Proximo Jackpot 


X3 


867 


x Jackpot 


Sorteo # 8076 
Sorteo # 2434 


Sorteo # 1825 


7808 


6636 


Sorteo # 7120 


9931 


x Jackpot 


x Match 4 
x afl. 12,00 


6375 


Sorteo # 5879 


Sorteo # 809 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball 


Proximo Jackpot 


370.000,- 


x match 4 


x Match 4 
66.000,- 


Proximo Jackpot 


Sorteo # 1604 


Sorteo # 6276 


Afl. 480.000,- 


Letter 




7 



x Match 4 


Proximo Jackpot 


Sorteo # 


Sorteo # 


x afl 8,00 


Mega Ball: 


Proximo Jackpot 


x match 4 


Sorteo # 


Sorteo # 


x afl. 500,00 


x afl.15,00 
x afl 50.00 


x Jackpot 


Sorteo # 
Sorteo # 


Sorteo # 


Sorteo # 


x Jackpot 


x match 4 
x afl. 12,00 


Joker 


x Jackpot 
x Match 4+ 


Proximo Jackpot 


diario 
Korsou 
super4 
flamingo 


3715 
1964 
3405 
4351 
3826 
6368 
super5 
5250 
2154 
3945 
- 
7023 


diario 
Korsou 
super4 
flamingo 


1781 
5689 
1636 
9524 
6477 
8835 
super5 
2063 
8415 
3310 
34152 
4108 


diadomingo 


Parokia di Dakota ta informa: 
Grupo Apostolado San Hudas 
Tadeo di Parokia Birgen di 
Fatima na Dakota ta tene triduo 
y fiesta di San Hudas Tadeo 


Grupo San Hudas Tadeo 
di Dakota ta invita tur de- 
voto na San Hudas Tadeo 
pa asisti sin falta na e Trid- 
uo na honor di San Hudas 
Tadeo - Santo y Abogado 
di Asuntonan di Deses- 
peracion y pa Casonan 
Imposibel, cual Triduo lo 
inicia riba diaranson 25 di 
october 2023, diahuebs 26 
di october 2023 y diabier- 
na 27 di october 2023 pa 
6or p.m. Riba diasabra 28 
di October 2023 ta su fies- 
ta. Triduo y fiesta lo tuma 
luga den Misa Birgen di 
Fatima. 
Pues tur devoto na San Hu- 


das Tadeo y Pueblo di Aruba 
en general ta keda cordial- 
mente invita pa asisti sin falta 
na e triduo aki, ya cu Hesus 
mes ta bisa unda cu tin 2 of 
mas reuni den Su nomber, ey 
mes E lo ta memey di nan y 
presente pa scucha nan ora- 
cionnan, cu lo wordo segura- 
mente scucha y nos lo ricibi 
e gracianan cu nos mester, 
basta cu nan ta pa nos santi- 
ficacion. 
Fiesta di San Hudas Tadeo, 
conhuntamente cu San Si- 
mon, lo ser celebra diasabra 
28 di october 2023 cu un San- 
to Sacrificio di Misa Solem 
(cu lecturanan dominical) pa 
7or di anochi. 
Nos kier a enfatisa si cu lo 
tin un Santo Rosario na nos 
Reina di Santisimo Rosario, 
nos Mama Maria, como ta 
luna di October, pa 6:15 p.m. 
prome cu e Santo Sacrificio 
di Misa. 


Un invitacion pa bishita e feria di salud di e 
hospitalnan mas destaca di Medellín 


Como parti di e colabo- 
racion cu Holland House 
Colombia, 
un 
grupo 
prominente di ocho hos- 
pital y institutonan di cui- 
do di salud for di Medel- 
lín, Colombia ta yegando 
na Aruba cu un meta cla: 
pa fomenta colaboracion 
di salud entre e dos pais- 
nan. Durante nan estadia, 
nan lo topa cu diferente 
instituto 
medico 
local 
pa explora sinergianan y 
haya conocemento per- 
sonal den e trabou cu ta 
tumando lugar riba nos 
isla. E institutonan for di 
Medellín lo comparti nan 
conocemento di cuido di 
salud durante e Feria di 
Salud cu ta tuma lugar 
dia 26 di october, 2023, na 
Hyatt Place Aruba,. #Fe- 
riadeSalud 


Detayenan di e Feria di Salud 
Na e Feria di Salud bo por 
experencia un intercambio 
di conocemento di cuido di 
salud for di Medellín, Co- 
lombia. E meta di e evento 
aki ta pa informa comuni- 


dad di Aruba tocante e sec- 
tor di salud na Antioquia y 
con esaki por beneficia e ha- 
bitantenan di nos isla. Ta un 
oportunidad pa siña tocante 
avancenan den cuido di salud 
for di Medellín, un ciudad 


conoci pa su hospitalnan di 
calidad cu un maneho sobre- 
saliente di cuido di salud. E 
feria aki ta un bon forma pa 
siña di nan exito y conecta cu 
algun di e mihor institutonan 
di cuido di salud di Medellín. 


9950 


Kico por spera na e evento 
aki? 
• Discusionnan informativo 
tocante practicanan di cuido 
di salud y integracion di con- 
ocemento. 
• Oportunidadnan pa establ- 
ece colaboracion riba e tere- 
no di cuido di salud. 
• Conexion cu expertonan 
di cuido di salud for di Me- 
dellín. 
• Siña mas tocante e trabou- 
nan andando na Aruba. 


E evento aki no ta solamente 
pa esnan cu ta busca servicio- 
nan di cuido di salud, sino 
ta habri pa cualkier persona 
interesa den e sector di cuido 
di salud. Nos ta invita bo pa 
join nos y descubri con bo 
por mehora bo bienestar. 
Nos ta warda bo dia 26 di oc- 
tober na Hyatt Place Aruba. 
Join nos pa crea lasonan pa 
cuido di salud y bienestar 
entre dos pais excepcional. 
#MedellínenAruba 


Mas informacion? 
Pa mas informacion, por 
tuma contacto cu Viviana 
Hurtado, Consultant di Hol- 
land House na misiones11@ 
hollandhouse-colombia.com 
of na +57 3173400579. 


Pa confirma cu Bo ta bay 
atende e evento, uza e link 
aki: https://forms.gle/AgZQ- 
i9pBFGPFGH6V6 


6505 
9824 


3360 


3898 


2789 
scorpio 


993 


fp 


X2 


14 - 16 - 17 - 26 - 28 


70.000,- 


1.125.000,- 


370.000,- 


afl. 480.000,- 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 
un apartment, 1 camber, baño, 
sala, cushina, entrada priva 
Madiki 67 
Tel. 593 0769 / 593 3514 
583 2034 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


TA BENDE BON PA VIAJA 
buitassen fl.15 pa un, tasnn 
pa warda assesorios pa viaja, 
diferente otro tasnn handbagnn 
Pa inF 
Tel : 593 8120/582 3023 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
Dakota 
Tel. 588 4908 


San Nicolas: 
San Nicolas 
Tel. 584 5794 


THE GOLD MINE 


RANCH 


TA BUSCA 


UN GUIA PA CORE 


CABAI CU TURISTA 


ENTRE 25 CU 30 ANA 


MESTER POR HACI 


STAL LIMPI TAMBE 


tel: 586 4954 
Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

The Lord is my shepherd; I shall not want. 
He maketh me to lie down in green pastures: 
he leadeth me beside the still waters. 
He restoreth my soul: he leadeth me in the paths of 
righteousness for his name’s sake.Yea, though I walk through 
the valley of the shadow of death, 
I will fear no evil: for thou art with me; 
thy rod and thy staff they comfort me. 
Psalm 23 


With deep sorrow we announce the passing away of 
our beloved Father, Grandfather, Great Grandfather 
and Great Great Grandfather. 


Herman A. Lovell 
Better known as Daddy 


Left to mourn his loss are his: 
His beloved wife: † Violet Lovell Sprott 


His Children: 
Frederick Lovell & Rubia Bernabela and Family 
Kennedy Lovell & Edith Lovell-Ramou and Family 
Cheryl Lovell & Rob Johnson 
Glenford Lovell & Mercedes Lovell-Rumnit and 
Family 
Elvis Lovell 
Minerva Priest-Lovell & Cyrill Priest and Family 
Jacqueline Pas-Lovell & Nelson Pas and Family 


Like Daughter: Eunice (Nisha) Wieske and Family 


His Grandchildren: 
Lisette Helmijr-Kock, Jay Lovell, Charytin Kock, 
Lateef Lovell, Janirra Kock, Kerry Lovell, Janico 
Lovell, Keshia Lovell, Kimberley Violenus-Priest, 
Jeanella Pas, Kendra Priest, Kristina Priest 


Great - Grandchildren: 
Edylienne, Charlene, Jayvaughn, Cangely, 
Jaydtienne, Elyxienne, Ay’celine, Ceanna, Caleb, 
Kal-el, Christer 


Great - Great - Grandchild: 
Lyxienne Solognier 
His dearest ex-colleagues from CMB 
Special thank you to Amada60+ Care Services 


Related Family: Lovell, Sprott, Canwood, Woodley, 
Young, Simons, Singh, Every, Pas, Bernabela, 
Ramou, Rumnit, Priest, Kock, Martina, Helmijr, 
Tearr, Brown, Rogers, Sille, Tromp, Saladin, 
Violenus, van Putten, Johnson, Solognier. 


Family in Aruba, Curacao, St. Eustatius, St. Maartin 
and Holland 


Opportunity for condolences will be held on 
Saturday October 21st, 2023, at Aurora Funeral 
Home from 7:00 pm to 9:00 pm. 


The funeral service will take place on Monday 
October 23rd, 2023, at Aurora Funeral Home from 
9:00 am to 11:00 am and from there to the central 
burial ground at Sabana Basora. 


"Alleen bij God vindt mijn 
ziel haar rust, van hem komt 
mijn redding." 
Psalm 62:2 


Toch nog onverwacht moeten 
wij in liefde afscheid nemen 
van onze zorgzame zus, tante 
en groottante: 


Junette E. Dumfries 


Namens de nabestaande broers, zussen, neven, 
nichten, 
neefjes, 
nichtjes, 
achterneefjes 
en 
achternichtjes: 


Lucie, Lindon en familie 
Yvette 
Joseph en familie 
Marc, Hanne en familie 
Jean Robert en familie 
Elcie en familie 
Magda, Wayne en familie 
Daniel, Marina en familie 
Suzee en familie 
Siegfried 
Diana, George en familie 
Ishmara en Gökhan 
Jamila 
Shomar en Jamee 
Damian 
Kenneth en familie 
Jeandy-Laine 
Kiandrah 
Sharon 
Justin en Kaya 
Erica en Thomas 
Christian 
Giancarla, Napo en familie 
Gigi 
Gianneilly 
Anisa 
Attayah 
Dashmara 
Raymond 
Marion en familie 
Gisela en famlie 
Boyke en familie 
Debbie, Owen en familie 
Madison 
Cliffy, Yesebel en familie 
Marisa 
Maighley 


Overige familieleden in het buitenland en lokaal: 
Dumfries, Hamilton, Gumbs, Paillant, Searchwell, 
Douglas, Milton, Grant, Hoogdorp, Bijlhout, 
Ashby, Kingsale, Woodley, Bouchotte. 


De rouwdienst zal plaatsvinden op maandag 
23 oktober 2023 van 2pm tot 4pm te Royal 
Funeral Home aan Cumana 44 en zal worden 
voorgeleid door ds. Jan Rinzema. Daarna zal de 
ter aarde bestelling plaatsvinden in de Protestantse 
Begraafplaats te Oranjestad. 


Vriendelijk verzoek van de familie om geen 
rouwbezoek te doen aan huis noch vóór noch ná de 
rouwdienst en ter aarde bestelling. 


Moge haar ziel in vrede rusten. 


De Familie Dumfries. 


“Lo bo jama, I lo mi contesta bo: 
Bo lo anhela pa mira obra di bo man” Job14-15 


Cu hopi tristesa nos ta anuncia cu a fayece: 


Carlos B. Kelly 
“Calo, Papu, Mo Calo” 
*04-11-1939 - †17-10-2023 


Acto di entiero lo wordo anuncia despues. 


Señor a duna y Señor a tuma, Bendis- 
hona sea nomber di Señor! 


Cu hopi tristesa pero conforme cu bol- 
untad di Dios y e bunita recuerdonan cu 
e ta laga tras! 
Nos ta anuncia fayecimento di: 


Anacleta Christina Winklaar 
Mihor conoci como Ana, Annie o Nana 
*15-12-1964 - †19-10-2023 


Na number di su yunan: 
Clarence y Leyla de Cuba-Rasmijn 
Etienne y Ninette de Cuba-Croes 
Nietonan: 
Claryleen, Qyzjon, K-dince, Ethan y Nolen 
Su rumannan: 
Lucy Echobardo y famia 
Luis Winklaar y famia 
Daniela Echobardo y famia 
Ramona Cicilia y famia 
Herbert Winklaar y famia 
Mariela Domacasse y famia 
Gerlinde Winklaar y famia 


Su sua: Francis Domacasse 
Su iha: Ger-G Winklaar y famia 
Su Pareha: Franklin Kruythoff 


Su Amiga(o) nan cu a sostene den bon y malo: Dianne, 
Laila y Kenneth, Alisia, Wini y Rudy, Mary Mando 
Tur su subrino subrinanan prima i primonan na 
Aruba, Boneiru, Korsou y Hulanda 
Tur su amistatnan y conocirnan 
Famianan: Winklaar, de Cuba, Rasmijn, Croes, Ro- 
driques, Echobardo, Domacasse, Cicilia, Damian, 
Evertsz, Marin, Tromp, Vis, Nicolaas 


Acto di entiero ta tuma lugar diamars 24 di oktober 
2023 na Aurora Funeral Home 14:00-16:00 despues 
lo hiba nos difunto stima na su ultimo lugar di sosiego 
na Santana di Sabana Basora. 

“Dios ta amor y amor ta Dios, 
maske mi no ta na e mundo aki, 
tur dia lo mi ta banda di boso 
curason, 
mi por stens di loke Señor ta 
haci” 


Salmo 33 
Cu hopi tristesa, pero conforme 
cu boluntad di Dios, nos ta anuncia cu a bay sosega den 
brasa di Señor, nos bunita y humilde ruman stima: 


Magda Filomena Roos 
“Mada” 
*13-01-1955 - †18-10-2023 


Na nomber di su: 
Rumannan: 
Ivis y Chu Halabi-Roos 
Ellen y Eduardo de Veer-Roos 
Yvonne Roos 
Edgard “Dady” Roos y Grecelle Croes 
Norman Roos 
Sigfried “Kiki” Roos 
Soraya Roos 
Sobrino- y sobrinanan: 
Edwin y Cecile Roos-Provence y famia 
Rebecca Roos y nan mama Ineke Molenaar 


Selimah y Jaime Maduro-Halabi y famia 
Ramsey y Jourraine Halabi-Figaroa y famia 


Murielle y Patrick Brown-Roos y famia 
Amy y Juan David Yrausquin-Roos y famia 
Ayudantenan: Celina, Hillalie, mama Su y su nurse 
stima Jourraine. 
Hairdresser: Nancy 
Primo- y primanan y demas famia. 


Acto di entiero lo tuma lugar na Royal Funeral Home 
dialuna 23 di oktober 2023 di 9’or pa 11’or di mainta. 
Despues lo hiba nos difunto stima na su ultimo lugar 
di sosiego na Santana di Paradera. 


Nos ta lamenta cu despues di entiero nos no por ricibi 
bishita di condolencia na cas. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Celia D. Maduro 
*23-01-1936 - †19-10-2023 
Acto di entiero lo wordo anuncia despues. 


Na Bo, Señor mi ta alsa mi alma, mi Dios, mi ta 
confia den Bo 


Mediante e anuncio aki nos ta participa fayeci- 
mento di nos tata, welo y ruman: 


SEFERINO VICTORIANO KELLY 
Cariñosamente yama “Toyano of Toto” 
* 02-11-1939 – †20-10-2023 


Su casa: 
†Eliza Kelly 
Su yiunan: 
Marcel y Gwendoline Kelly 
Victor y Ruth Kelly 
Dino Kelly 
Su niet(a)onan: 
Maricela, Marilena 
Michelino y Kymora 
Ruel y Thaliah 
Su rumanan: 
†Sarita y †Mario Tromp 
†Leonora y Bibiano Croes 
†Catarina y †Franklin Tromp 
†Andres Kelly 
†Vicente y Elvia Kelly 
†Thelma y Frank Dijkhoff 
†Franklin y Margarita Kelly 
Inocencio (Chencho) Kelly y Evelyn Semeleer 


Swa y cuñanan: 
Mena y Joaquin Vrolijk 
Brigida Croes 
Geronimo y Frida Croes 
†Damian y Juanita Kelly 
†Antonio y †Presentacion Kelly 
†Venancio y Irma Croes na Oostenrijk 


Sobrino y sobrinanan, ihanan, comer y comper- 
nan, primo y primanan, demas famianan: 
Kelly, Croes, Vrolijk, Mateo, Webb, Tromp, Loef- 
stok, Haynes, De Cuba, Jacobs, Brete, Dijkhoff, 
Hernandez, bisinjanan y conocirnan, ex colega- 
nan di Arubaanse Wegenbouw, 


Rumanan di Grupo di Oracion Alpha y Grupo 
Misionero di Hesus. 
Si en caso den nos tristesa nos por a lubida algun 
persona of famia nos ta pidi nos mas sincero dis- 
culpa. 


Ta invita pa asisti na condolencia y despedida cual 
lo tuma lugar Diaranson 25 oktober 2023 di 9-11 
am. Acto di cremashion lo tuma lugar den ceno 
familiar. 


Famia ta pidi comprenshon pa e hecho cu no por 
ricibi ni atende bishita di condolencia na cas. 


Aviso Publico di Banco Central: 
Website fraudulento 
cu ta haci comosifuera 
e ta e Autoridad di 
Supervision Financiero 
Arubano 


Banco Central di Aruba (BCA) ta avisa pueb- 
lo di un website fraudulento (www.faaruba. 
com) cu ta haci comosifuera e ta e Autoridad 
di Supervision Financiero di Aruba. E website 
ta diseña pa gaña bishitantenan, specialmente 
esnan cu a bira victima di fraude of estafa, 
pa duna nan informacion personal, manera 
nan e-mail, nomber y adres, of pa yama nan 
na numbernan di telefon cu ta cuminsa cu e 
codigo di area +284. 


E codigo di area aki ta liga na fraude telefonico, 
asina yama “one-ring-scam”. E website fraudu- 
lento (www.faaruba.com) ta uza un adres digital cu 
ta similar na e nomber di dominio oficial di BCA 
(www.cbaruba.org) y esun di Financial Intelligence 
Unit Aruba (www.fiu-aruba.com). 


Con pa proteha bo mes contra estafa? 
Pone bon atencion riba cualkier website cu ta haci 
comosifuera cu e ta un autoridad publico di Aruba, 
pero ta referi na e stabilidad financiero di e Esta- 
donan Uni y ta uza numbernan di telefon cu un 
codigo di area incorecto (+284 en bes di +297) 
of ta uza un adres di bishita di un otro institucion 
(manera den e caso aki e adres di Parlamento di 
Aruba, esta L.G. Smith Blvd. 72, Oranjestad); 
No comparti ningun informacion personal cu un 
website ora bo no ta sigur si e ta un website legi- 
timo di un autoridad publico cu bo ta tratando di 
haya acceso na dje; 
Si bo no ta sigur si un website ta legitimo, tuma 
contacto cu e autoridad publico concerni directa- 
mente pa verifica. 


Si bo a bira victima di un estafa 
Si bo a comparti bo informacion personal cu un 
website fraudulento, tuma e siguiente pasonan: 
Tuma contacto cu bo banco of compania di tarheta 
di credito mesora y informa nan cu bo por a bira 
victima di fraude. 
Cambia e “password” pa tur bo cuentanan online, 
incluyendo bo email, cuenta bancario y cuenta di 
tarheta di credito. 
Controla bo “statements” di banco y di bo tarheta 
di credito pa cualkier actividad sospechoso. 


Si bo ta topa cu un website fraudulento, raporta 
esaki na e autoridadnan relevante, manera polis of 
Ministerio Publico. Door di raporta e estafa, bo ta 
yuda proteha otronan di bira victima di esaki! 


